Posao za sve: Liceulice u Novom Sadu - Portal o invalidnosti\nPosted on Mar 28 2019 - 2:07pm by Marijana Čanak\nliceuliceposao za sveudruženje patrijaulični magazin\nZahvaljujući saradnji novosadskog Udruženja građana Patrija i Fonda Liceulice Beograd, od nedavno magazin Liceulice možete kupiti i na ulicama grada Novog Sada.\nIzdavanje magazina Liceulice i njegova distribucija kroz mrežu uličnih prodavaca, koji zarađuju 50 procenata od svakog prodatog primerka, dok se ostatak sredstava koristi za štampanje magazina i realizaciju programa podrške za korisnike, jeste program direktne podrške i ekonomskog osnaživanja socijalno ugroženih grupa.\nUdruženje Patrija radi na širenju mreže prodavaca na teritoriji našeg grada, organizuje informativne sesije i obuke za zainteresovane prodavce. U subotu, 30. marta, na Trgu slobode, Patrija uz podršku Fonda Liceulice organizuje lokalni događaj Posao za sve.\n– Posao za sve je događaj kojim ćemo obeležiti početak saradnje sa Licemulice i širenje programa direktne podrške marginalizovanim grupama, s ciljem njihove što veće socijalne i ekonomske uključenosti. Događaj je organizovan u okviru Međunarodne nedelje civilnog društva i podržan od strane iste. Tom prilikom promovisaćemo magazin Liceulice i ujedno razgovarati o izazovima teško zapošljivih grupa i načinima podrške. Ujedno pozivamo organizacije koje pružaju podršku teško zapošljivim kategorijama da se priključe ovoj inicijativi, kao i poslovni sektor koji bi mogao da obezbedi organizovanu prodaju magazina Liceulice u svojim kolektivima – rekao je Marko Miličević, predsednik Udruženja Patrija, na konferenciji za medije koja je danas održana u u prostorijama Društvenog centra Izađi (Šafarikova 7).\nSaša Zeremski, prodavac; Bojan Marjanović, urednik; Milosav Marinović, direktor i glavni i odgovorni urednik Licalice; Marko Miličević, predsednik Udruženja Patrija\nDevet godina Licaulice\nMilosav Marinović, direktor i glavni i odgovorni urednik Licalice\n– Magazin Liceulice nastao je po uzoru na slične projekte u svetu, takozvane ulične novine. Trenutno je u svetu preko 130 naslova uličnih novina koje postoje u četrdesetak zemalja sveta. Ulične novine nastale su iz potrebe da se pruži podrška, pre svega beskućnicima, a potom i svim drugim marginalizovanim grupama, tako što dnevne ili nedeljne novine, kao i mesečne magazine, na ulicama prodaju pripadnici socijalno ugroženih grupa, zarađujući 50 procenata od svakog prodatog primerka. U osnovi je ideja da se ljudima koji su nevidljivi na tržištu rada omogući sticanje radnog iskustva, znanja i veština. Na neki način, to je vid samozapošljavanja, jer se novine otkupljuju u pola cene, a prodaju po punoj ceni. U tom procesu, prodavci stiču veštine planiranja i ulaganja, jer samostalno odlučuju o broju primeraka, načinima i mestima prodaje. Liceulice ulazi u devetu godinu postojanja i do sada je kroz našu mrežu prošlo oko 3 stotine prodavaca. U ovom trenutku u opticaju je oko 110 prodavaca, od kojih je svakoga dana barem tridesetoro na ulicama Beograda. Poznato je da se ulične novine mahom kupuju iz želje da se pruži podrška, a Liceulice je među malobrojnim magazinima koji se kupuje zbog zaista kvalitetnog sadržaja. Pokrivamo teme kojima se drugi mediji ne bave i to ne radimo na uobičajen način, što je prepoznato u Međunarodnoj asocijaciji uličnih novina INSP, čiji smo član.\nIzvan tabloidnog diskursa\nBojan Marjanović, urednik Licaulice\n– Liceulice ima dvostruku misiju od samog početka. S jedne strane, osnovni razlog postojanja magazina je ekonomsko osnaživanje prodavaca, ali nam je podjednako važno da magazin koji prodaju bude kvalitetan i da ljudi zaista žele u tome da učestvuju. Uvideli smo da na medijskoj sceni postoji praznina koju relativno uspešno popunjavamo. Neke teme se uporno preskaču ili se obrađuju na senzacionalistički način, dok Redakcija Licaulice neguje studiozniji pristup. Postoje tri grupe tema kojima se bavimo iz broja u broj. Pre svega, to je antidsikriminacija u najširem smislu reči, je nam je važno da živimo u društvu u kome smo svesniji jedni drugih. Zelene teme, održivi razvoj i ekološka osvešćenost, takođe su nam važne i trudimo se da podstičemo odgovorniji odnos prema planeti. Pokrivamo i teme od javnog interesa, jer verujemo da društvo mora da se bavi oblastima koje su važne za njegov opstanak (obrazovanje, javno zdravlje, mediji), kako bismo se svi u njemu osećali bezbednije. S obzirom na to da nismo dnevni medij koji nužno zavisi od toga šta se desilo danas, trudimo se da namećemo teme koje su ispale iz fokusa, odnosno, teme koje su nezanimljive tabloidnom diskursu. Ne zadržavamo se na nivou kritike, nego nudimo alternativna rešenja. Liceulice ima širok krug saradnika i, za razliku od klasičnih medija, podstičemo čitaoce da učestvuju u kreiranju magazina. Sve je više brojeva koji godišnje izlaze, tema je sve više, više je svih nas koji radimo.\nIskustvo sa novosadskih ulica\nSaša Zeremski, prodavac Licaulice u Novom Sadu\n– U proteklih mesec dana uključen sam u prodaju magazina Liceulice u Novom Sadu. Prvih deset primeraka dobili smo gratis, a novac od prodatih magazina ulažem u nove primerke. Sada mogu da pokrijem svoje dnevne troškove i zadovoljan sam. Po profesiji sam konobar, pa mi ne predstavlja problem da priđem i uspostavim kontakt sa ljudima. U proseku dnevno prodam pet (najviše sedam) primeraka magazina. Stekao sam utisak da u Novom Sadu postoji čitalaštvo koje već godinama prati Liceulice. Dešava mi se da građani sami prilaze i traže primerak magazina.\nRedakcija Licaulice širi svoju saradničku mrežu i poziva autore iz Novog Sada da šalju priloge o aktivističkim programima u gradu.


Srpski državni funkcioneri kontaktirali sa Šarićevim klanom | PCNEN\nSrpski državni funkcioneri kontaktirali sa Šarićevim klanom\nObjavljeno: 31.01.2013, 21:45h\nPotvrđeno da postoji 130 diskova snimljenih telefonskih i drugih razgovora srpskih državnih funkcionera sa pripadnicima narko klana Darka Šarića.\nU Tužilaštvu i Upravi kriminalističke policije, RTS-u je potvrđeno da postoji 130 diskova snimljenih telefonskih i drugih razgovora srpskih državnih funkcionera sa pripadnicima narko klana Darka Šarića.\nU tom materijalu su registrovane i komunikacije člana Šarićevog klana Rodoljuba Radulovića sa funkcionerima MUP-a, piše u službenoj bilješci Uprave kriminalističke policije.\nKako je RTS-u rečeno, na predlog Tužilaštva za organizovani kriminal 7. novembra 2008. godine istražni sudija Specijalnog suda je naredio uspostavljanje mjera nadzora i snimanja telefonskih i drugih komunikacija, kao i optičkih snimanja Rodoljuba Radulovića, jednog od najviše rangiranih članova Šarićevog klana.\nRadulović je, prema izvorima više stranih obavještajnih službi, bio zadužen za transport kokaina od Južne Amerike do Evrope, za šta je često koristio i svoje brodove. Protiv njega je srpsko tužilaštvo podiglo optužnicu za krijumčarenje 1,8 tona kokaina, prenosi RTS.


Kovač Residence: Poklonite sebi i dragim ljudima najlepše uspomene - Portal 105.rs\nNaslovnaPromoKovač Residence: Poklonite sebi i dragim ljudima najlepše uspomene\nSmeštaj u komfornim apartmanima, organizacija proslava, team buildinga ili porodičnih i poslovnih ručkova.\nKovač Residence (foto: 105.rs)\nkovač residence zrenjanin\nzrenjanin hoteli sa bazenom\nKovač Residence je pravo osveženje kada je reč o smeštaju gostiju i organizovanju proslava i skupova. Nalazi se u zrenjaninskom naselju Mužlja, a ovaj kompleks je poseban zbog više stvari.\nSmešten je u naselju, ali je odlično ušuškan tako da gostima ne smetaju saobraćaj i život koji se odvija van kompleksa. Zelenilo je takođe nešto što ovoj rezidenciji daje poseban pečat, a sezonski bazen na otvorenom je nešto čemu se gosti izuzetno raduju.\nKompleks čini 14 komfornih porodičnih apartmana, opremljenih tako da vam boravak u njima bude što prijatniji. Ako nešto dodatno zatreba, osoblje će se brzo i efikasno potruditi da to obezbedi.\nPored apartmana, tu su restoran, fitnes kutak u zatvorenom, sezonski bazen i prostran vrt. Na otvorenom se nalazi i nekoliko izlovanih oaza gde se gosti hotela mogu opustiti, imati svoj mir i privatnost čak i kada su slavlja u toku.\nZa one koji vole da sami pripremaju hranu, na raspolaganju su roštilji i pribor za roštilj, mada su domaćini izuzetno raspoloženi da gostima ugađaju, kada je reč o hrani. Gosti koji dolaze iz inostranstva uglavnom žele da probaju nešto od lokalnih specijaliteta pa nije retkost da se i u kotliću nešto krčka.\nKada je fizička aktivnost deo svakodnevice nekog gosta, onda se vrlo često, na zelenoj mekoj travi, mogu videti prostirke za jogu i istezanje, a partija stonog tenisa je uvek opcija.\nKovač Residence je mesto gde se sve češće okupljaju zaposleni iz firmi širom Vojvodine i Srbije. Za druženje i jačanje poslovnih veza, biraju baš ovo mesto. Takođe, sve više ljudi iz Zrenjanina, okoline, ali i nešto udaljenijih mesta, bira Kovač Residence za organizaciju važnih događaja i slavlja.\nSvadbe, rođendani, susreti generacija se ovde organizuju svake nedelje, a Kovač Residence je u poslednje vreme prvi izbor za smeštaj, poznatih ličnosti koje posećuju Zrenjanin.\nPorodični ili poslovni ručak možete organizovati u restoranu ili na otvorenom prostoru kompleksa, uz prethodno zakazivanje i dogovor sa domaćinima.\nPronađite Kovač Residence na platformi booking.com ili se o svemu informišite i dogovorite na 063 577 557.\nJer i Vi i Vaši gosti zaslužujete najlepše trenutke u ovoj rezidenciji.\nKovač Residence (foto: booking.com)


Sutra izbor direktora Agencije za borbu protiv korupcije - Dnevni list Danas\nPočetna » Društvo » Sutra izbor direktora Agencije za borbu protiv korupcije\nSutra izbor direktora Agencije za borbu protiv korupcije\nOdbor Agencije za borbu protiv korupcije trebalo bi na sutra[njoj sednici da izabere novog direktora, a razgovor je obavljen sa deset kandidata koji su se odazvali pozivu konkursne komisije, piše Politika.\n2Piše: DanasOnline 26. decembra 2017. 09.45\nTo su Slavko Davitković, Dragan Dragićević, Dragutin Radosavljević, Dragan Sikimić, Željko Ivanji, Gordana Božilović Petrović, Lazar Đurović, Dejan Damnjanović i Violeta Denić, koji su dali saglasnost da se njihova imena objave, dok se jedan kandidat nije saglasio sa tim, rečeno je Politici u Odboru Agencije. Izborom direktora biće završen treći javni konkurs za izbor direktora Agencije za godinu dana.\nagencija za borbu protiv korupcije, izbor direktoraBeograd\n26. decembra 2017. u 11.29\nSutra cemo saznati ko ce biti placen da ne radi nista,. Ukoliko se ipak odluci da nesto uradi, bice smenjen.Na ovo mesto treba dovesti osobu iz EU koju bi imenovao Brisel, bez toga je sve-sarena laza.\n26. decembra 2017. u 11.45\nИма ли још који од Гашића, неки "освештан" и поштен домаћин.


subota, 28. jul 2018. 08:46h\nNemanja Rotar, član Gradskog veća za kulturu i omladinu N.R.\nPančevačke ustanove kulture i ove godine su taj posao završile na vreme, tako da su članovi Gradskog veća u Pančevu na jučerašnjem zasedanju usvojili programe rada svih ustanova kulture u gradu i naseljenim mestima za 2019. godinu.\nNemanja Rotar, član Gradskog veća resorno zadužen za kulturu i omladinu istakao je da sve ustanove kulture u Pančevu i naseljenim mestima osmišljavaju prilično ambiciozne programe, ali da je posebno bitno što se u najvećem broju ti programi i realizuju.\nTo je pohvalno, posebno ako se uzme u obzir celokupna situacija i pogled na kulturu generalno na državnom planu koja nije imala takav zamah. Ovde u Pančevu mi smo malo drugačije razmišljali i davali smo veći postotak za kulturu u odnosu na celokupan budžet nego što je to slučaj s republikom. Republika izdvaja za kulturu ispod 1%, a mi u Pančevu od 6 do 10 %, u zavisnosti od godine i priliva u budžet, što smatram veoma značajnim za jednu lokalnu sredinu koja je prepoznala kulturu kao jedan bitan faktor u svom razvoju. Tako ćemo raditi i ubuduće, obrazložio je Rotar.\nOn je podsetio da na teritoriji Grada Pančeva postoji i devet Domova kulture po naseljenim mestima.\nNaglašavam da je to redak slučaj u ovoj zemlji, gotovo smo usamljeni kada je u pitanju sistem domova kulture po naseljenim mestima. I za domove kulture u naseljenim mestima se znatna sredstva izdvajaju za programe. Ako ne na početku godine, onda kasnije kroz rebalanse, dodatke, pojedinačna davanja, uspevamo da održimo kvalitet programa i u naseljenim mestima koja su prilično velika u odnosu na neke druge sredine u Srbiji. Naše seoske sredine imaju po 10.000 stanovnika, a znate da su to po mnogim mestima u Srbiji gradovi i opštine. Pokušavamo da održimo taj nivo osmišljavanja kulture u globalu. Svako naseljeno mesto ima bar jednu zanimljivu manifestaciju koju svake godine radi i realizuje, kaže Nemanja Rotar.\nGradske ustanove kulture takođe neguju i razvijaju kvalitetne programe. Rotar je ovaj put posebno izdvojio ozbiljne poslove koje su planirale institucije koje se bave zaštitom građe i spomeničke kulture.\nIzdvojio bih sanaciju tornja Preobraženjske crkve kao jednu veliku i kapitalnu investiciju. Ta crkva će ponovo zasijati nakon 60 godina neulaganja a spomenik je od izuzetnog značaja. Ovo nema veze s ulaganjima koja se tiču Pravoslavne crkve i njihovog rasporeda davanja sredstava, ovo je naša obaveza jer je država prepoznala da je to spomenik od izuzetnog značaja, kazao je on.\nKulturni centar Pančevo realizovao je takođe veliku investiciju u oblasti digitalizacije.\nKupljen je najsavremeniji PCP projektor koji košta skoro 50.000 evra. Velika investicija, ali sa time je zaokružena digitalizacija bioskopa. Imamo opremu ravnu privatnim bioskopima, možda najjaču opremu kada su domovi kulture u ovoj zemlji u pitanju. Predstoji nam i strateško planiranje, sanacija Narodnog muzeja kao velika investicija koja nadilazi sve druge u ovom momentu. Potrebno je više od 300 miliona dinara. Nadamo se da ćemo kroz evropske fondove doći do sredstava, rekao je Rotar.\nNemanja Rotar se na sednici Gradskog veća osvrnuo i na restituciju zbog koje postoji ozbiljna pretnja da Pančevo ostane bez prostora za kulturu.\nRestitucija koja se primiče, jedan je od problema koji se nadvio nad Kulturnim centrom. Prinuđeni smo da donosimo poteze kojima bismo očuvali prostore kulture u gradu, pre svega Savremenu galeriju koju ćemo morati da kupimo, jer nemamo više gde da je selimo. I Kulturni centar, ukoliko bude vraćen vlasnicima, a svi su izgledi da će biti, ta dva sprata i to bismo morali da kupimo jer nemamo gde da pravimo novi Kulturni centar. Praktično ovo su neki realni potezi, iznuđeni, ali zbog toga da bismo spasili ono što je vitalnije i ono što je bitnije za grad od onog što je manje bitno u ovom trenutku, obrazložio je Rotar.\nProgrami rada ustanove kulture u naseljenim mestima i gradu za 2019. godine naći će se i pred odbornicima na narednom zasedanju Skupštine grada Pančeva.


BL: Uhapšene 4 osobe, za jednom Srbija raspisala poternicu\nTanjug 12. januara 2021. 11:26\nBANJALUKA – U policijskoj akciji „Logan“ uhapšene su četiri osobe zbog droge i drugih krivičnih đela, potvrđeno je za Srpskainfo.\nPrema saznanjima tog portala, uhapšeni su Stefan Stefanović iz Novog Sada, Slobodan Stanković, Milan Gajić i Bojan Đurić.\nObavljenim operativnim proverama utvrđeno je da je za Stefanovićem Srbija raspisala Interpolovu poternicu za teško ubistvo.\nPrilikom kriminalištičke obrade Stefanović je izjavio da se na području Banjaluke skrivao oko tri godine koristeći falsifikovane dokumente sa lažnim imenom.\nOperativnim radom policijski službenici su došli do saznanja da navedena osoba koristi falsifikovanu ličnu kartu na ime Nikola Radišić i da se pod tim imenom kreće na području Grada Banjaluka.\nPortparol PU Banjaluka Danijela Mučibabić rekla je da je akcija “Logan” usmerena na kriminogena lica osumnjičena za veći broj krivičnih dela, a u vezi zloupotrebe opojnih droga i falsifikovanje dokumentacije, kao i drugih krivičnih dela.\nIstoga dana prilikom pretresa stana koji koristi osumnjičeni Stefanović pronađeni su i oduzeti oko 60 grama kokaina, oko 30 grama marihuane, vaga, više mobilnih telefona, veća količina novca, falsifikovana dokumenta Srbije i Švajcarske i drugi predmeti koji mogu poslužiti u krivičnom postupku.


Suspendovana medicinska sestra iz Zvečanske - Studio B\nSuspendovana medicinska sestra iz Zvečanske Tanjug\nHronikaHronika Pocetna 19. 07. 2019. 13:58:46\nKako se navodi u saopštenju Ministarstva za rad, u Radnoj jedinici Stacionar za odojčad i decu, inspektori su izvršili vanredni inspekcijski nadzor i doneto je rešenje o privremenoj suspenziji do utvrđivanja činjeničnog stanja i okončanja disciplinskog postupka.\n„Inspekcijskim nadzorom utvrđeno je da je direktor Centra u skladu sa svojim ovlašćenjima formirao Komisiju za sprovođenje disciplinskog postupka protiv zaposlene, utvrđeno je da je postupljeno u skladu sa propisanim procedurama vezano za postupanje ustanove u incidentnim situacijama“, navodi ministarstvo.\n„Ovo je događaj bez presedana, tražim od komisije i nadležnih organa da utvrde odgovornost medicinske sestre zbog njenog bahatog ponašanja prema detetu ali isto tako da obrate pažnju na neovlašćeno snimanje u sobi koje je ugrozilo privatnost svih mališana koji borave tamo. Mi ne znamo ko je, koliko dugo i u koje sve svrhe snimao i apelujemo na nadležne da ispitaju slučaj i one koji su prekršili zakon najstrožije kazne”, rekao je ministar Zoran Đorđević.\nSumnja se da je Ð. A, koja radi u Centru za zaštitu odojčadi, dece i omladine „Zvečanska“, krivično delo izvršila nesavesnim radom i ophođenjem suprotno pravilima te ustanove prema dvogodišnjem dečaku o kome je bila dužna da se stara.


Konfiguracija verzije kolekcije lokacija i postavki nadogradnje - SharePoint\nKonfiguracija verzije kolekcije lokacija i postavki nadogradnje\nKada Office 365 nadogradnje postaju dostupne, SharePoint Online administrator (zovu se i Globalni administrator) je prvi da biste čuli o tome. SharePoint Online ima hijerarhijsku strukturu, pa nadogradnje isporučuju kaskadnog način. Nadogradnje počinju sa najvišeg nivoa ili zakupac nivo hijerarhije i zatim teku do kolekcije lokacija i lokacijama ispod.\nSharePoint Online administrator odlučuje kome je dozvoljeno da nadogradi kolekcije lokacija i može da ograniči dozvole za nadogradnju izabranoj grupi ili da delegira odgovornosti za nadogradnju administratorima kolekcije lokacija. Svaki metod ima svojih pogodnosti.\nOgraničenje opcije nadogradnje kada želite da biste rasporedili koordinisano primenu nove funkcije ili izuzetno prilagodio lokacija koje treba detaljnu testiranje pre nadograđuje. Možete takođe da delegirate nadogradnja zadataka kada imate više kolekcija lokacija u okviru pretplate. Ako, na primer, lokacije tima, lične lokacije, lokacije za objavljivanje i lokacije projekta, delegiranje širi u poslu i omogućava Administratori kolekcije lokacija da biste odredili kada je vreme da biste primenili nadogradnje za njihove pojedinačne lokacije.\nOsnovni podaci o verzijama kolekcije lokacija\nJedna od najboljih stvari o SharePoint je mogućnost da kreiraju lokacije tima i druge vrste lokacija kad god je potrebno. Ako se nadogradnja poruku, ne želite da utiče na workday zadatke ili da sprečite korisnike da kreiranju lokacija kada i gde treba im. Sa verzijama, ažurirajte svoju pretplatu na novom okruženju, ali omogućili korisnicima da nastavite sa kreiranjem lokacijama da izgleda kao što je stara verzija. Sledeći scenario je primer zašto biste želeli da uradite sledeće:\nRob, SharePoint Online administrator na Contoso samo nadograđeni pretplatu na nivou zakupca, ali i dalje radi na plan za nadogradnju stotine kolekcije lokacija u njegov zakupca. U isto vreme, marketing tim priprema objaviti neke nove proizvode i treba da sarađujete sa partnerima u različitim geografskim lokalnim standardima koji nije moguće pričekati dok proces nadogradnje dovrši kako bi oni kreiraju lokacije projekta 2010 da koristite do njihove projekta dovršava.\nMožete da odaberete da li želite da dozvolite verzije u vašu pretplatu, a ipak odlučite kako korisnici mogu izvršiti nadogradnju kolekcije lokacija. Sledi objašnjenje verziju opcija dostupnih na Centar za administraciju lokacije SharePoint.\nDozvoli kreiranje stare verzije kolekcije lokacija, ali sprečavaju Kreiranje nove verzije kolekcije lokacija. Sprečavanje saglasnosti nadogradnje na novu verziju kolekcije lokacija.\nStrogo kontrolišete proces nadogradnje i da sprečite korisnike da pomoću nove funkcije do daljnjeg.\nDozvoli pravljenje stare verzije kolekcija lokacija i pravljenje nove verzije kolekcija lokacija. Dozvolite nadogradnju na noviju verziju kolekcija lokacija davanjem saglasnosti.\nKorisnicima dati izbor koju verziju žele novom nadograđenom okruženju.\nSpreči pravljenje stare verzije kolekcija lokacija, ali dozvoli pravljenje nove verzije kolekcija lokacija. Dozvolite nadogradnju na noviju verziju kolekcija lokacija davanjem saglasnosti. (Ovo je podrazumevani izbor.)\nKontrolišete proces nadogradnje tako da korisnici mogu da koriste stari funkcije kolekcije lokacija.\nDa biste konfigurisali verziju i postavke nadogradnje za sve kolekcije lokacija\nIdite u SharePoint centar administracije. Morate biti prijavljeni kao SharePoint Online administrator da pristupite centru administracije.\nIzaberite željenu opciju u okviru Postavke verzije globalnog iskustva.\nNapomena: Opcije se pojavljuju zatamnjene (nedostupne) ako je ovo nova pretplata ili ako osnovni nivo (nivo zakupca) postojeće pretplate još nije nadograđen.\nDa biste omogućili ili onemogućili nadogradnje na izabranim kolekcijama lokacija\nIdite na Kolekcije lokacija i izaberite onu koju želite.\nNa traci izaberite stavke Nadogradnja > Postavke nadogradnje kolekcije lokacija.\nZa opciju Dozvoli nadogradnju odaberite stavku Da ili Ne.


Mađarski 4iG namjerava da preuzme crnogorski Telenor – DVB Portal\nMađarski 4iG namjerava da preuzme crnogorski Telenor\nKompanija 4iG Plc najavila je svoju drugu međunarodnu akviziciju, koja će omogućiti društvu da nastavi da gradi svoj telekomunikacioni portfolio, potpisavši 4iG pismo o namjerama sa podružnicom PPF Telecom Group za sticanje 100% udjela u društvu Telenor d.o.o. Podgorica, vodećim operatorom mobilne telefonije u Crnoj Gori, objavila je agencija MAMA.\nTelenor Crna Gora ima 338.000 pretplatnika, 150 baznih stanica, i pokriva više od 98 procenata stanovništva sa 4G signalom. Uspješno okončanje transakcije, nakon dubinske analize poslovanja, podliježe odobrenju crnogorskih vlasti.\nInvesticiono društvo PPF Group, osnovano u Češkoj, preuzelo je Telenor Crna Gora 2018. godine, zajedno sa nekoliko regionalnih operatera mobilne telefonije, podsjeća se u saopštenju.\nNeobavezujući ugovor o detaljima transakcije ugovorne strane su najavile na Budimpeštanskoj berzi.\n– Telenor Crna Gora apsolutni je lider na tržištu među crnogorskim mobilnim operaterima, sa 338.000 pretplatnika i prihodom od 43 miliona eura u 2020. godine. Glavni prihod ovog društva sa sjedištem u Podgorici dolazi od privatnih (50%) i poslovnih pretplatnika (17%). Predmetno društvo ima 150 baznih stanica u privatnom vlasništvu koje pokrivaju sve glavne puteve, većinu tunela i sve plaže i zimska turistička odmarališta u Crnoj Gori. Zahvaljujući tome, Telenor Crna Gora svojim mobilnim uslugama pokriva više od 98 procenata crnogorskog stanovništva svojim 4G signalom, pružajući stabilnu platformu za rast i kapacitete za ostvarivanje prihoda, dodaje se.\nIzvršni direktor kompanije 4iG Gellert Jaszai rekao je da aje kvizacija društva Telenor Crna Gora u skladu sa regionalnom strategijom širenja kompanije, a stabilno dosadašnje poslovanje i tržišna pozicija Telenor-a, kao i snažni kapaciteti za stvaranje prihoda, mogu grupi donijeti visoku dodatnu vrijednost.\n– Vidimo značajan potencijal rasta u regionu zapadnog Balkana i očekujemo da bi tokom narednih pet godina ekonomski rast regije mogao biti značajno podstaknut proširenjem Evropske unije. Stoga, namjeravamo da dodatno povećamo svoje prisustvo u regionu, pored akvizicije koju smo upravo najavili. U tom cilju kontinuirano istražujemo mogućnosti ulaganja u telekomunikacije i IT sektor, naglasio je izvršni direktor kompanije.\nPrema preliminarnom dogovoru, 4iG će započeti dubinsku analizu poslovanja društva koje je predmet akvizicije, čiji se rezultati očekuju krajem septembra i koji će ovoj kompaniji omogućiti da da konačnu ponudu za akviziciju društva Telenor d.o.o. Podgorica.\nUgovorne strane su se dogovorile da zaključe transakciju najkasnije do 3. novembra 2021. godine, uz saglasnost crnogorskih vlasti.\n4iG Plc je, kako je saopšteno, jedna od vodećih kompanija na mađarskom IT i ICT tržištu i jedna od vodećih grupa u mađarskoj digitalnoj ekonomiji zasnovanoj na znanju. Više od 25 godina 4iG je prisutan u polju inovativnih tehnologija u industriji i van nje. Pružalac je rješenja širokog spektra, te ima značajna interesovanja u satelitskim telekomunikacijama, UAV tehnologijama, integrisanom upravljanju poslovanjem i sistemima upravljanja procesima, kao i u izgradnji i radu data centara.\nKompanija koja kotira na Budimpeštanskoj berzi ima za cilj da izgradi dominantnu poziciju na tržištu Mađarske i regiona u širokom spektru IT i ICT usluga, kao i na domaćem i regionalnom tržištu telekomunikacija. Pored akvizicije društva Telenor Crna Gora, 4iG trenutno priprema još dvije akvizicije u telekomunikacionom sektoru: pored udjela u DIGI Grupi u Mađarskoj, ova mađarska grupa planira da stekne i većinski udio u izraelskom satelitskom operateru SpaceCom.


source.ba | Dodik: Do kraja godine novo Vijeće ministara BiH\nPredsjednika SNSD-a Milorad Dodik nakon proširene sjednice Izvršnog komiteta ove stranke koja je održana danas da je Komitet prihvatio Informaciju o Planu reformi BiH koju je on dostavio.\nDodik je rekao da Izvršni komitet smatra važnim to što ovaj dokument ne prejudicira članstvo BiH u NATO.\n"Važno je to što se njime ne kaže da BiH ide u NATO, jer on ne prejudicira članstvo u ovom savezu i sve eventualne odluke o tome moraće biti donesene", rekao je Dodik.\nDodik je istakao da je Komitet pozdravio odluku o imenovanju Zorana Tegeltije za predsjedavajućeg Vijeća ministara, čime je odblokirano formiranje vlasti na nivou BiH.\nDodik je najavio da bi 4. ili 5. decembra trebalo da bude održana sjednica Predstavničkog doma Parlamentarne skupštine BiH na kojoj bi trebalo da bude potvrđena kandidatura predsjedavajućeg Vijeća ministara Zoranu Tegeltiji.\nOn je naveo da bi do Nove godine trebalo da bude formirano novo Vijeće ministara BiH.


Grčki elementi se pojavljuju u svakom pojedinom aspektu, od glatkih zakrivljenih poteza koji teže skulpturi ogromne zapremine zgrade, do kombinacije intenzivnih i živih boja prirodne flore i zemaljskih elemenata. Na istočnoj strani nalanzi se jedno od najvećih konferencijskih centara u Evropi, čiji oblik podseća na mali stadion, što takođe pokazuje njegov kapacitet okupljanja. Zadržavajući grčke elemente kao svoj glavni arhitektonski jezik, intenzivna bela boja unosi mnogo prirodne svetlosti u objekat, a istovremeno naglašava njegov luksuzni karakter.\nKad padne noć, vedro, intenzivno plavo osvetljenje smešteno između tla i prvog sprata stvara iluziju letećeg kubusa. Unutrašnjost je dizajnirana u jasnim, čistim linijama, sa belom nijansom objekta koja prima zemljanu boju drveta i obrnuto. Veliki otvori koji pružaju pogled na more omogućavaju pristup balkonima soba i omogućavaju spoljnom okruženju da uđe u zgradu, dajući osećaj slobode.\nGrčki arhitektonski jezik se na ovaj način izražava luksuz kroz minimalisički stil, jer manje je više.\nArhitekta: Scholidis N. – Kourousopoulos K. & Associate


Jedanaest porodica vojnih lica iz Bristola, koje štrajkuju glađu, veruju da je isključivanje struje, grejanja, telefona i lifta pritisak na njih da bi se što pre iselili\nStanarima hotela Bristol prekršena su ljudska prava, izjavio je Zoran Pašalić, zaštitnik građana Srbije.\nOn je, zajedno sa saradnicima iz kancelarije ombudsmana, obišao porodice bivših vojnih lica koje dve i po decenije žive u privremenom smeštaju u sobama tog objekta, a koje od 16. maja štrajkuju glađu jer im je isključena električna energija.\n„Hoću samo da kažem da danas u Beogradu ne može niko da štrajkuje glađu zato što mu je isključena struja. To potpuno prevazilazi, ne ljudska prava, nego civilizacijsku situaciju u kojoj su se oni našli, da štrajkuju glađu da bi im se uključila struja“, rekao je Pašalić.\nOn je rekao da „uvek neko treba da odgovara“ kada su ovakve situacije u pitanju, ali je naglasio da ombudsman nije policija, tužilaštvo i sud.\n„Zaštitnik građana svakako će locirati onoga ko je odgovoran i u domenu onoga čime raspolaže inicirati odgovornost od konkretnih lica“, rekao je Pašalić u obraćanju novinarima posle razgovora sa stanarima Bristola.\nOn je naveo da će odmah kontaktirati nadležne institucije kako bi što pre uključile električnu energiju u tom objektu, kako bi stanari prekinuli štrajk glađu.\n„To je sada najbitnije. A onda ćemo od ponedeljka poimence da rešavamo svaki slučaj. Da vidimo li postoji način da im se trajno reši stambeno pitanje i da li ima mogućnosti da dobiju ono što je adekvatno njihovim potrebama“, naveo je Pašalić.\nStanari 'Bristola' drugi dan štrajkuju glađu\nStanari Bristola rekli su u razgovoru sa Pašalićem da im je 17. maja, drugog dana štrajka glađu, iz Ministarstva odbrane stigao dokument u kom im se nudi preseljenje u samački hotel u beogradskom naselju Zvezdara, ali samo sa adresom na koju bi trebalo da idu, bez konkretno navedenih brojeva i kvadrature stambenih jedinica.\nPašalić je, zajedno sa saradnicima iz kancelarije ombudsmana, obišao porodice bivših vojnih lica koje dve i po decenije žive u Bristolu\nOni su rekli da će prekinuti štrajk glađu čim im bude uključena električna energija, kao i da će nastaviti da se bore za stanove koji im pripadaju po zakonu, a koje nikada nisu dobili.\n„Odlukom Vlade Srbije su Ministarstvu odbrane dodeljeni stanovi za zbrinjavanje privremenih stanara hotela Bristol. Za preseljenje su date 134 stambene jedinice različitih struktura ali je ministar Aleksandar Vulin doneo posebnu odluku da se ti stanovi prebace na listu za zbrinjavanje svih stambenih interesenata Vojske Srbije. To nikako po zakonu nisu smeli da urade jer su stanovi za ’Bristolce’ namenski dati“, rekao je Aleksandar Mijić (28), koji sa roditeljima 26 godina živi u tom objektu.\nMinistarstvo odbrane Srbije koristilo je ovaj hotel za samački smeštaj vojnih lica koja su tokom devedesetih tokom rata u bivšoj Jugoslaviji preseljena u Srbiju, gde nisu dobila stanove već su privremeno zbrinuta u sobe Bristola, ali je zaključkom Vlade Srbije iz avgusta 2018. prestalo to pravo ministarstva vojnog i predat je u nadležnost Republičke direkcije za imovinu.\nRadmila Radosavljević, ovdašnja privremena stanarka skoro tri decenije, kaže da je rešenje u stanovima dobijenim od Grada Beograda u svrhu njihovog preseljenja:\n„Prestaćemo da štrajkujemo glađu kada dođe struja. A moj konkretan zahtev je da mi se reši stambeno pitanje u skladu sa odlukom Vlade Srbije“.\nBez struje i grejanja čekaju iseljenje\nHotel Bristol nalazi se u zoni izgradnje projekta aktuelne vlasti „Beograd na vodi“ koji bi, kako je najavljeno, istoimena kompanija trebalo da preuredi u luksuzni hotel.\nJedanaest porodica vojnih lica iz Bristola, koje štrajkuju glađu, veruju da je isključivanje struje, grejanja, telefona i lifta pritisak na njih da bi se što pre iselili.\nRadenka Mijić kaže da štrajkuje jer ne vidi rešenje:\n„Oni mene šalju sa dva odrasla sina u tu sobu na Zvezdari. Kažu da je to samački hotel ali to su bolničke sobe sa zajedničkim kupatilima i wc-ima. Za ove naše muke odgovornim smatram Ministarstvo odbrane“.\nPojedini stanari soba u Bristolu rekli su ombudsmanu da su od Ministarstva odbrane dobili tužbe zbog odbijanja da se isele i da su pojedina ročišta već zakazana.


Hrana poskupljuje od pet do 10 odsto | MEDIJA CENTAR BOR - Borski Info - centar - Gradjanska čitaonica Evropa\nHrana poskupljuje od pet do 10 odsto\n30. maja 2012. tehnicki urednik\tOstavite komentar\nDomaći proizvođači robe široke potrošnje počeli su da dižu cene robe široke potrošnje, podstaknuti rastom kursa evra i poskupljenjem uvozne robe. Evropska valuta se juče u tri banke prodavala po skoro 120 dinara, a cene dela robe široke potrošnje ovih dana porasle su od pet do 10 odsto.\nKeksovi i ostali slatkiši „Pionira“ skuplji su 7,5 odsto, supe i začini „Centroproizvoda“ pet odsto, uvozni pasulj, kikiriki i lešnik i badem deset odsto, tunjevina pet, a uvozni konditorski proizvodi „Evrope“ i „Vitaminke“ iz Prilepa pet odsto. Dečja kolekcija pojedinih proizvođača prodaje se po cenama višim oko 8,5 odsto, a nekoliko procenata skuplja je i dekorativna kozmetika. U nekim trgovinama najavljeno je povećanje cena smrznutog mesa za osam odsto, jedna fabrika ulja planira da koriguje cenu te osnovne namirnice za osam odsto, dok bi deterdženti, po najavi jedne od najvećih domaćih fabrika, mogli da koštaju takođe osam odsto više.\nPrethodni članakEPS će koristiti usluge privatnih izvršiteljaSledeći članakNARODNA BIBLIOTEKA: DANI KNJIGE


Istovremeno, čitava revolucionarna Rusija je bila pokrivena ogromnom mrežom radničkih i seljačkih sovjeta, koji su počeli da funkcionišu kao organi samoupravljanja. Oni su napravili, nastavili i branili Revoluciju. U zemlji su još uvek nominalno postojali kapitalistička vladavina i poredak, ali ogromni sistem socijalnog i ekonomskog radničkog samoupravljanja je stvaran uporedo sa njima. Taj režim sovjeta i fabričkih komiteta, samom činjenicom svog nastanka, smrtno je ugrozio državni sistem. Mora biti jasno naznačeno da rađanje i razvoj sovjeta i fabričkih komiteta nije imalo nikakve veze sa autoritarnim principima. Naprotiv, oni su u punom smislu te reči bili organi socijalnog i ekonomskog samoupravljanja masa, i nipošto nisu bili organi državne moći. Oni su se protivili državnoj mašini koja je nastojala da upravlja masama, i pripremali su se za odlučnu bitku protiv nje. „Fabrike radnicima, zemlja seljacima“ – to su bili slogani sa kojima su revolucionarne mase grada i sela učestvovale u pobedi nad Državnom mašinom vlasničkih klasa u ime novog društvenog sistema koji je bio zasnovan na osnovnim ćelijama fabričkih komiteta i ekonomskih i socijalnih saveta. Te parole su kružile s jednog kraja radničke Rusije na drugi, duboko uticavši na direktnu akciju protiv socijalističko-buržoaske koalicione vlade.\nSve etatističke partije, uključujući boljševike, limitirale su granice ruske revolucije na ustoličenje socijal demokratskog režima. Tek kad su radnici i seljaci čitave Rusije počeli da uzdrmavaju agrarno-buržoaski poredak, kada se socijalna revolucija dokazala kao nepovratna istorijska činjenica, boljševici su počeli da razmatraju socijalni karakter Revolucije i sledstvenu neophodnost modifikovanja svoje taktike. Nije bilo jednoglasnosti u Partiji po pitanju karaktera i usmerenja zbivanja koja su se desila, čak sve do oktobra. Sem toga, Oktobarska revolucija kao i dešavanja koja su potom usledila razvijala se dok je centralni komitet partije bio podeljen na dve tendencije. Dok je deo centralnog komiteta, sa Lenjinom na čelu, predvideo neizbežnu socijalnu revoluciju i predlagao započinjanje priprema za osvajanje vlasti, druga tendencija, na čelu sa Zinovjevim i Kamenjevim, osudila je pokušaj sprovođenja socijalne revolucije kao avanturistički, i nije otišla dalje od poziva za sazivanje ustavotvorne skupštine na kojoj bi boljševici zauzeli mesta na krajnjoj levici. Lenjinovo gledište je preovladalo, i Partija je počela da mobiliše svoje snage za slučaj odlučne bitke masa protiv privremene vlade.\nPartija se bacila na infiltriranje u fabričke komitete i savete radničkih deputata, dajući sve od sebe da u tim samoupravnim organima dobije što je moguće više mandata ne bi li ostvarila kontrolu nad njihovim radom. Ipak, boljševička koncepcija i pristup savetima i fabričkim komitetima bila je suštinski drugačija od koncepcije i pristupa masa. Dok su ih mase radnika i radnica smatrale organima društvenog i ekonomskog samoupravljanja, boljševička partija ih je videla kao sredstvo uz pomoć kojeg je moguće preoteti vlast od propadajuće buržoazije i potom upotrebiti tu vlast da služi interesima Partije. Tako je otkriveno postojanje ogromne razlike između revolucionarnih masa i boljševičke partije u pogledu njihovih koncepcija i odnosa prema oktobru. U prvom slučaju, bilo je to pitanje uništavanja vlasti sa namerom jačanja i uvećanja već konstituisanih organa radničkog i seljačkog samoupravljanja. U drugom slučaju, bilo je to pitanje oslanjanja na te organe da bi se osvojila vlast i da bi se Partiji podredile sve revolucionarne snage. Ovo razmimoilaženje je igralo fatalnu ulogu u određivanju budućeg kursa ruske revolucije.\nUspeh boljševika u oktobarskoj revoluciji – to jest, činjenica da su se našli na vlasti i da su onda čitavu revoluciju podredili svojoj Partiji, objašnjen je njihovom sposobnošću da idejama sovjetske vlasti zamene socijalnu revoluciju i socijalnu emancipaciju masa. A priori, te dve ideje ne izgledaju kontradiktorno jer moguće je shvatati sovjetsku vlast kao vlast sovjeta, a to je olakšano tako što je ideja Revolucije zamenjena idejom sovjetske vlasti. Ipak, u njihovom ostvarivanju i posledicama te ideje u su bile u žestokoj suprotnosti jedna sa drugom. Koncepcija sovjetske vlasti inkarnirana u boljševičkoj državi, bila je transformisana u potpuno tradicionalnu buržoasku vlast koja je koncentrisana u šačici pojedinaca koji su svom autoritetu podredili sve što je bilo suštinsko i najmoćnije u životu naroda – u ovom konkretnom slučaju, socijalnu revoluciju. Stoga, uz pomoć „vlasti sovjeta“ – u kojima su boljševici monopolizovali većinu položaja – oni su uspeli da dobiju totalnu vlast i mogli su da proglase svoju diktaturu širom revolucionarne teritorije. To im je omogućilo gušenje svih revolucionarnih struja radnika koji se ne slažu sa njihovom doktrinom menjanja čitavog kursa ruske Revolucije i njenog primoravanja da usvoji mnoštvo mera koje su protivne njenoj suštini. Jedna od tih mera bila je militarizacija rada tokom godina ratnog komunizma – militarizacija radnika da bi milioni prevaranata i parazita mogli da žive u miru, luksuzu i dokolici. Druga mera je bio rat između grada i sela, uzrokovan politikom Partije koja je seljake smatala nepouzdanim elementima kojima je Revolucija strana. Bilo je, konačno, gušenja slobodarske misli i anarhističkog pokreta čije su društvene ideje i parole bile snaga ruske revolucije i bile orijentisane ka socijalnoj revoluciji. Druge mere su se sastojale iz progona nezavisnog radničkog pokreta, i generalno gušenja slobode govora radnika. Sve je svedeno na jedan centar, odakle su proisticale sve instrukcije u pogledu načina života, misli i delanja radničkih masa.\nBoljševička praksa tokom poslednjih deset godina jasno pokazuje kontrarevolucionarnost njihove partijske diktature. Svake godine ona ograničava sve više socijalnih i političkih prava radnika, i oduzima im ono što su revolucijom osvojili. Nema sumnje da je „istorijska misija“ boljševičke partije ispražnjena od svakog značenja i da će pokušati da dovede rusku revoluciju do svog konačnog cilja: Državnog Kapitalizma porobljenog salarijata, to jest, dodatno ojačane moći eksploatatora i po cenu rastuće bede eksploatisanih. Govoreći o boljševičkoj partiji kao delu socijalističke inteligencije, sprovođenju njene vlasti nad radničkim masama grada i sela, mi smo imali u vidu centralni nukleus koji izdaje direktive a koji, po svom poreklu, svojoj formaciji, i svom načinu života nema ničeg zajedničkog sa radničkom klasom, i uprkos tome, upravlja svim detaljima života partije i naroda. Taj nukleus će pokušati da ostane iznad proletarijata, koji zauzvrat ništa ne može da očekuje od njega. Mogućnosti za obične militante partije, uključujući komunističku omladinu, čine se drugačijim. Ta masa je pasivno učestvovala u negativnim i kontrarevolucionarnim merama partije, ali pošto potiče iz radničke klase, ona je u stanju da postane svesna autentičnog oktobra radnika i seljaka i da krene ka njemu. Mi ne sumnjamo da će iz ove mase doći mnogi borci za radnički oktobar. Nadajmo se da će brzo usvojiti anarhistički karakter tog oktobra, i da će mu priteći u pomoć. Što se nas tiče, hajde da ukazujemo na ovaj karakter što je moguće više, i da pomognemo masama da povrate i sačuvaju velika revolucionarna dostignuća.\nPrevod: Sabo Tabi. Izvor prevoda: http://kontra-punkt.info/lektira/dva-oktobra Izvor teksta na engleskom: http://flag.blackened.net/revolt/russia/arshinov_2_oct.html Petar Aršinov je ovaj tekst napisao 1927. povodom desetogodišnjice revolucije.


Šabac treba da nastavi da se razvija zbog generacija koje dolaze – Podrinske\nŠabac treba da nastavi da se razvija zbog generacija koje dolaze\nPetar Marković, diplomirani istoričar\nAnketa: Šta je potrebno uraditi da se podigne kvalitet života u gradu?\nŠabac kao grad bogate tradicije, značajnog kulturnog i istorijskog nasleđa, jeste specifično i divno mesto. Takvog smo ga nasledili, red je da ga dalje razvijamo i takvog ostavimo generacijama koje dolaze.\nDanas je Šabac drugačiji od ostatka Srbije. Preduzetnički duh Šapčana, čelična volja Mačvana, Poceraca i Posavotamnavaca, te pomalo i onaj čuveni srpski inat, dominantno doprinose kontinuiranom razvoju grada.\nSvi mi koji živimo u Šapcu, verujem, delimo želju da bude što lepše i za život povoljnije mesto. Mesto koje ne napuštaju mladi, baš naprotiv- mesto koje mlade sabira i dovodi čak i iz drugih gradova. Ovakva slika moguća je ukoliko grad učinimo univerzitetskim centrom, ukoliko održimo rast u izdvajanju za kulturu i više pažnje posvetimo kulturnim sadržajima u selima, kao i povećamo izdvajanja za podršku i pomoć poljoprivrednim proizvođačima u selima. Izdvojio bih još dve kategorije- olakšice prilikom kupovine karata za prevoz i posebne šaltere u javnim ustanovama za starije osobe, kao i mere podrške porodici kao centru svega i osnovi zdravog društva.\nVerujem da je sve ovo moguće i da će se desiti u Šapcu, jer govorimo o velikom gradu.


ZNAMENITOSTI NA DUNAVU, (tvrdi povez) - Miroslav Jaćimović | Knjižare Vulkan\nŠifra artikla: 352617\nAutor : Miroslav Jaćimović\nReka Dunav je izuzetno važna kao izvor života, ali ima bitnu ulogu i u razvoju poljoprivrede i industrije, u saobraćaju, turizmu i brojnim drugim oblastima. Reka u sebi nosi mnogo istorije, a ništa manje priča prošlosti neće ispričati ni njene obale. Na ovoj reci se nalaze ili su se nalazili mnogobrojni gradovi, tvrđave, mostovi i druga remek-dela arhitekture svog vremena. Ova monografija, autora Miroslava Jaćimovića, upravo ima za cilj da predstavi najznačajnije kulturne, istorijske i prirodne znamenitosti na reci Dunav i namenjena je svima koji vole da uživaju u prirodi, koji žele da upoznaju istoriju i geografiju, ili onima koji se već bave turizmom i drugim srodnim delatnostima.\nAutor Miroslav Jaćimović\nPoruke osvedočenog prijatelja srpskog naroda koje i danas gotovo ceo vek kasnije imaju ...\nKljučno delo nauke o piramidama koje već decenijama privlači pažnju, kako akademaca tak...\n„Istorija srpskog naroda“ Pantelije Srećkovića jeste delo iz koga današnji čitaoci, a p...


Javni poziv za dodelu sredstava u okviru Uredbe o privlačenju direktnih investicija - YU ECO RTV\nNaslovna / Društvo / Javni poziv za dodelu sredstava u okviru Uredbe o privlačenju direktnih investicija\nMiljana Crnogorac septembar 17, 2018\tDruštvo Napiši komentar 44 Pregledi\nU zgradi Otvorenog univerziteta, u organizaciji Regionalne razvojne agencije „Panonreg“, održana je prezentacija Javnog poziva za dodelu sredstava u okviru Uredbe o privlačenju direktnih investicija. Ovaj program namenjen je privrednim društvima koja realizuju investicione projekte u proizvodnom sektoru i sektoru usluga međunarodne trgovine.\nPo Uredbi Vlade Srbije, a na inicijativu Ministarstva privrede, Razvojna agencija Srbije, u saradnji sa regionalnim razvojnim agencijama sprovodi subvencionisanje direktnih investicija u preduzećima koja zapošljavanju do 100 ljudi.\nNa današnjem sastanku privrednicima su predstavljeni svi uslovi i način konkurisanja, a iz „Panonrega“ pozivaju sve one koji ispunjavaju uslove da konkurišu kako bi ostvarili prava na državne subvencije za zapošljavanje ili kupovinu nove opreme.\nJavni poziv je otvoren do utroška sredstava, a svi zainteresovani građani o detaljima konkursa mogu se informisati na sajtu RRA „Panonreg“ ili na sajtu RAS.\nSledeća Biciklistička tura u okviru OPTI-BIKE projekta


Nemački ministar zdravlja Danijel Bar najavio je mogućnost izmene zakona zbog skandala sa presađivanjem organa na klinikama u Regenzburgu i Getingenu, u trenutku kada i nedeljnik ''Špigl'' piše da dva krvava traga vezano za trgovinu organima vode od Kosova ka Nemačkoj.\nPredstavnici Misije EU na Kosovu danas, međutim, nisu želeli da komentarišu navode domaće i inostrane štampe da je prištinska klinika "Medikus" bila uključena u lanac trgovine ljudskim organima.\nPortparol Euleksa Irina Gudeljević izjavila je da ne želi da komentariše tvrdnje medija da je klinika "Medikus" prosleđivala organe sa crnog tržišta klinikama u Getingenu, Regenzburgu i Berlinu.\n- 'Ako zaključimo da su zakonske rupe olakšale manipulacije na klinikama u Getingenu i Regenzburgu...onda moramo da delujemo...' - rekao je danas Bar listu ''Rur Nahrihten'' iz Dortmunda.\nDo skandala je došlo posle saznanja da se na univerzitetskim klinikama u Regenzburgu i Gotingenu u ''velikom stilu'' manipulisalo podacima i dosijeima kako bi se ''izabranim'' pacijentima, za novac, preko reda i mimo liste čekanja obezbedili organi za presađivanje, a u konkretnim slučajevima pominju se jetre.\nGlavni optuženi hirurg, koji je od 2004. do 2006. godine bio šef lekara na klinici u Regenzburgu, gde su uočene manipulacije u 23 slučaja u vezi sa transplantacijom organa, a zatim prešao u Getingen, gde je, takođe, došlo do teških povreda zakona u više od 20 slučajeva, nalazi se pod istragom zbog mita i zločina sa smrtnim ishodom.\nMediji navode da, s obzirom na rastući broj transplantacija u Regenzburgu, i posle njegovog odlaska postoji bojazan da nije delovao sam.\nU vreme ovog velikog skandala u Nemačkoj, ''Špigel'' piše o transplantaciji organa u prištnskoj klinici ''Medikus'', protiv čijih se lekara od oktobra prošle godine vodi postupak zbog trgovine ljudima, organizovanog kriminala i nedozvoljenog vršenja medicinskih radnji.\nNovinari Špigla su došli do saznanja o upletenosti kosovskih vlasti u ilegalnu transplantaciju organa, ali i o umešanosti Nemaca u taj visoko profitabilni biznis kriminalnih bandi.\nDva krvava traga vode sa Kosova u Nemačku, piše Špigl napominjući da je reč o primaocu bubrega i vlasniku klinike, obojici nemačkim državljanima.\nUpravo je u "Medikusu" siromašna ruska emigrantkinja Vera svoj levi bubreg prodala za 8.100 evra, a Valter, bogati nemački fabrikant, svoj bubreg kupio za 81.892, 72 evra, objavio je nemački nedeljnik.\nVlasnik klinike, nemački lekar Manfred Ber je, kako navodi list, za vreme kosovskog konflikta ugostio porodicu Derviši, a oni su mu, zatim, prema objašnjenju advokata ''Medikusa'', predložili otvaranje klinike na Kosovu, u koju je on investirao tri miliona evra.\nIako Ber negira da je bilo šta znao o transplantacijama, sudske vlasti zbog prepiske pronađene na jednom američkom serveru sumnjaju u njegovu priču.\nBer je 2007. upitao šta je sa zarađenim novcem, a Derviši mu je 2008. godine napisao da se nalazi u razgovorima sa ljudima iz Turske i sa Kosova.\n- 'Mi smo počeli sa transplantacijom bubrega. Prvi slučaj obavljen. Još jedan ćemo uraditi 28. ovog meseca - naveo je Derviši kako prenosi ''Špigl''.\nKriminalna mreža je u međuvremenu dobro dokumentovana i to, kako magazin piše, treba zahvaliti državnom tužiocu Ratelu, koji je 2010. godine došao na Kosovu u okviru EULEX-a da bi pomogao izgradnji državno-pravnog sistema.\nRatel je, kako prenosi ''Špigl'', uveren da su u toj bolnici, beskrupolozni transplanteri izvršili 20 do 30 ilegalnih transplantacija.\nSistem je mogao da funkcioniše, kako kaže Ratel, samo zato što su kosovski lekari i ljudi iz vlasti to pokrivali.\nIrina Gudeljević je potvrdila da je u vezi sa klinikom "Medikus" Euleks sporoveo istragu koja je rezultirala suđenjem koje je u toku pred Okružnim sudom u Prištini.\nOna je podsetila da su još UNMIK i kosovska policija započeli istragu u vezi sa ovim slučajem i da je potom preuzeo Euleks.\nPortparolka Euleksa istakala je da su u ovom slučaju, dvojica osumnjičenih iz Turske i Izraela, dok su donori organa iz različitih država.\nSvetska trgovina organima funkcioniše po jednostavnoj šemi - postoje import nacije i eksport nacije. Izrael, Saudijska Arabija, Amerika i Kanada uvoze, a Kina, Indija, Filipini, Egipat i Moldavija izvoze organe, piše Špigl.\nTrgovina organima Kosovo Transplatacija organa Nemačka istraga Savet Evrope Dik Marti Medikus


Zašto F-35 nikada neće pobediti Su-35 - Sputnjik Srbija\n00:16 15 Jun 2021\n19:38 31.08.2016 (osveženo 19:50 31.08.2016) Preuzmite kraći link\nU ranim fazama razvoja stručnjaci su ukazivali na činjenicu da je sposobnost F-35 da vodi vazdušnu borbu inferiorna čak i u odnosu na F-16, koji ovaj avion treba da zameni, piše „Biznis insajder“.\n„Upravo iz tog razloga stariji lovci, kao Su-35 ili ’tajfun‘, verovatno mogu da unište F-35 u borbi izbliza“, navodi autor teksta.\nIako svaki verodostojan izveštaj ukazuje na to da će F-35 nadmašivati u nevidljivosti, ipak efikasnost u vazdušnoj borbi zavisi od drugih pokazatelja, kaže Bronk.\n„’Tajfun‘ i Su-35 imaju pozitivnu vrednost koeficijenta odnosa potisak—težina (odnos potiska na težinu letelice) prilikom borbenog opterećenja, što znači da oni mnogo efikasnije mogu da ubrzaju, uključujući i vertikalno, od F-35. Istovremeno Su-35 je mnogo pokretljiviji“, objašnjava Bronk.\nF-35 takođe ima pozitivan koeficijent odnosa potisak—masa, ali nije sasvim jasno da li će on biti od koristi avionu jer ima mala krila i ceo dizajn je više fokusiran na nevidljivost nego na pokretljivost, što će negativno uticati na borbene osobine lovca.\nSU-35, F-35, borba


RTS :: Gajić: Ostvaren prvi korak ka zacrtanom cilju, a to je da prezimimo u Evropi\nFudbal Gajić: Ostvaren prvi korak ka zacrtanom cilju, a to je da prezimimo u Evropi\npetak, 30. okt 2020, 07:56 -> 08:03\nFudbaler Crvene zvezde Milan Gajić izjavio je da je srećan zbog gola Liberecu, ali da je najvažnije što je ostvarena ubedljiva pobeda 5:1. Crveno-beli su ostvarili veliki trijumf nad češkim klubom i imaju tri boda posle prva dva kola u grupi L.\nZvezda je zasijala punim sjajem i do vrha napunila mrežu Slovana, a jedan od najbitnijih golova delo je desnog beka Gajića.\nOn je početkom drugog poluvremena sjajno ispratio akciju Aleksandra Kataija i El Fardua Bena, našao se na pravom mestu posle odbitka i prosledio loptu u prazan gol.\n"Imali smo cilj da upišemo prva tri boda, znali smo da je Slovan fizički jaka ekipa, što su pokazali i protiv Genta. Imaju veoma dobar kontranapad, stoje u niskom bloku i iz tih situacija pokušavaju da kazne rivala. Međutim, mi smo odigrali perfektnu utakmicu, u defanzivi smo bili izuzetno dobri , nismo im ostavljali puno prostora i na kraju slavili. Ostvarili smo prvi korak ka cilju koji smo zacrtali, a to je da prezimimo u Evropi", istakao je Gajić.\n"Srećan sam zbog gola, međutim, na prvo mesto stavljam pobedu, koja nam mnogo znači u ovom trenutku."\nSrpski šampion odigrao je kreativno, efikasno i samouvereno, a pomoćni trener Nebojša Milošević, koji je menjao suspendovanog Dejana Stankovića, potvrdio je da Zvezda u svojoj kući želi da se pita za bodove.\nStanković, sa druge strane, žali što na našem najvećem stadionu nije bilo publike da vidi pobedu od 5:1, kapiten Milan Borjan apostrofirao je veliku pobedu, dok je Miloš Degenek istakao složnost tima.


Rajf Za Kosu Sa Grudima - Idealno.rs\nPočetna / Erotika / Erotske igre i pokloni / Erotski pokloni / Rajf Za Kosu Sa Grudima\nPonuda prodavnice seksishop za proizvod Rajf Za Kosu Sa Grudima. Ispravnost cene i podataka proveri na internet stranici prodavnice.\nErotska kecelja sa istaknutim grudima.\nBokserice sa guzovima i poljupcem ORION00294\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Rajf Za Kosu Sa Grudima i izberi najbolju. Erotski pokloni iz kategorije Erotske igre i pokloni je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Rajf Za Kosu Sa Grudima i vidi da li ti odgovara ili pogledaj druge proizvode brenda SA. Opis i tehnički podaci proizvoda Rajf Za Kosu Sa Grudima se mogu razlikovati od onih u internet prodavnici u kojoj obavljaš kupovinu. Rajf Za Kosu Sa Grudima je dostupan u prodavnici seksishop po ceni, koja je navedena pored svakog prodavca u meniju "Prodavnice".\nGarantne uslove za Rajf Za Kosu Sa Grudima proveri u prodavnici u kojoj nameravaš da obaviš kupovinu. Slika za Rajf Za Kosu Sa Grudima je simbolična, zato se pre kupovine u prodavnici uveri da je proizvod isti.\nIdealno za devojacko vece ili kao poklon,veoma je rastegliv tako da je velicina uglavnom univerzalna.Iznenadite svoje prijatelje sa ovim veoma unikatnim rajfom.


Tramp Kini dao rok: Ako ne postignemo dogovor, sledi... - 02.12.2018, Sputnik Srbija\nAmerički predsednik Donald Tramp složio se da od 1. januara ne povećava carine Kini sa 10 na 25 odsto, izjavila je portparolka Bele kuće Sara Sanders. 02.12.2018, Sputnik Srbija\nvesti, svet, kina, donald tramp, si đinping, carinski rat\n08:16 02.12.2018 (Osveženo: 08:41 02.12.2018)\n© REUTERS / Carlos Barria Predsednici Kine i SAD Si Đinping i Donald Tramp tokom razgovora na Floridi\nSandersova je navela da se Kina saglasila da kupi „veoma značajnu“ količinu robe iz Sjedinjenih Američkih Država kako bi se smanjio trgovinski disbalans.\n„Kina se složila da će kupiti još neusaglašene, ali veoma značajne količine poljoprivrednih, energetskih, industrijskih i drugih proizvoda iz Sjedinjenih Američkih Država kako bi se smanjio trgovinski disbalans između zemalja“, istakla je ona.\nSandersova je precizirala da se Kina složila da „odmah“ kupi poljoprivredne proizvode američkih farmera.\nTramp je sastanak sa svojim kineskim kolegom nazvao „divnim“ i „produktivnim“. Sa svoje strane, kineski ministar spoljnih poslova Vang Ji istakao je da je razgovor održan u prijateljskoj i iskrenoj atmosferi, a da su sami razgovori bili izuzetno pozitivni. Prema njegovim rečima, lideri su se složili da odnosi između dveju država obavezno moraju da se poprave.\nTrgovinski rat između SAD i Kine počeo je nakon što su 6. jula na snagu stupile uzajamno povećane carinske tarife između tih država. Vašington je uveo carinu od 25 odsto na uvoz 818 proizvoda iz Kine, ukupne vrednosti 34 milijarde dolara godišnje. Kao kontramere Peking je istog dana uveo 25 odsto carine na uvoz jednake količine američkih proizvoda.\nSamo nekoliko dana pre susreta Tramp je izjavio da ne isključuje mogućnost uvođenja dodatnih carina na neke kineske proizvode u vrednosti od 267 milijardi dolara, uključujući i na komponente za „ajfon“, ukoliko ne bude sklopljen dogovor sa Kinom.


Francuski predsednik Emanuel Makron među međunarodnim kompanijama traži investicionu podršku francuskom planu oporavka od pandemije, usmerenom na spasavanje radnih mesta i početak “zelenije”, konkurentnije privrede.\nMakron je u petak na videokonferenciji razgovarao sa izvršnim direktorima osam velikih međunarodnih grupa, nastojeći da ih ubedi da je Francuska dobro mesto dok istražuju ekonomske strategije evropskih zemalja da bi odlučili gde da investiraju.\nRekao je da je cilj njegove ekonomske politike da “naša zemlja posle krize bude jača nego pre nje”.\nNa onlajn sastanku bili su izvršni direktori američke grupe Koka-Kola, kineske grupe za obnovljive izvore energije Envision, indijske industrijske kompanije Tata, britansko-holandske kompanije za široku potrošnju Unilever i drugi koji imaju potencijalne interese u Francuskoj.\n“Odlučili smo se za vrlo snažan ekonomski odgovor na samom početku pandemije prošlog proleća da bi se sačuvala radna mesta i poslovanje”, rekao je Makron i predstavio plan od 100 milijardi evra, nazvan “France Reboot”, koji se oslanja na 40 milijardi evra iz fonda EU za oporavak.\nTaj novac će se trošiti na projekte “zelene energetike”, “digitalnu ekonomiju” i drugo što bi učinilo da Francuska bude konkurentnija.\n“Modernizacija i atraktivnost i dalje su srž naše ekonomske strategije. Odlučili smo da investiramo kako bismo se suprotstavili pandemiji i nastavićemo tako”, rekao je Makron.\nFrancuska vlada uvela je prošle nedelje delimično “zaključavanje” da bi usporila širenje zaraze, pokušavajući da spreči da privreda stane.\nU martu i aprilu, stroža blokada pogodila je ekonomiju, za koju Vlada očekuje da će se ove godine smanjiti za 11 odsto.\nFrancuska vlada se nada da će se rast 2022. godine vratiti na nivo iz 2019. i više puta je obećala da neće povećavati poreze.


Član Predsedništva Bosne i Hercegovine Milorad Dodik zatražio je ostavku predsedavajućeg Predsedništva BiH Šefika Džaferovića, uz tvrdnju da je prekršio Ustav i da deluje mimo Poslovnika o radu. Džaferović odlazi na međunarodne skupove i govori svoje privatne stavove umesto da ...\nBURNO U BOSNI: Dodik traži da DŽaferović podnese ostavku\nDodik kaže da je DŽaferović prekršio Ustav, da deluje mimo Poslovnika o radu Predsedništva BiH. - DŽaferović odlazi na međunarodne skupove i govori svoje privatne stavove umesto da zastupa usaglašene stavove Predsedništva BiH - poručio je Dodik.\nDodik je na sjednici tražio smjenu predsjedavajućeg Sefika Džaferovića. “Imali smo sjednicu Predsjedništva sa poznatim dvenim redom, ali osnoova stvar koju smo pokušali diskutovati ovdje i zbog čega sam tražio da Džaferović podnese ostavku.\nDodik zatražio da Džaferović podnese ostavku "Zatražio sam ostavku Džaferovića. Sve to što govori može da radi kao aktivista SDA, koja deluje antidejtonski, ali to ne sme da radi u ime Predsedništva", kazao je Dodik.\nVijesti.ba - 17.05.2022\nČlan Predsjedništa BiH Milorad Dodik zatražio je danas da Šefik Džaferović, predsjedavajući Predsjedništva BiH, podnese ostavku. Dodik smatra da je Džaferović prekršio Ustav i da djeluje mimo Poslovnika o radu.\nAvaz - 17.05.2022\nČlan Predsjedništva BiH Milorad Dodik je na sjednici tražio smjenu predsjedavajućeg Šefika Džaferovića. - Imali smo sjednicu Predsjedništva sa poznatim dnevnim redom, ali osnovna stvar koju smo pokušali diskutovati ovdje i zbog čega sam tražio da Džaferović podnese ostavku je ...\nDnevnik.ba - 17.05.2022\nČlan Predsjedništva Bosne i Hercegovine Milorad Dodik danas je na sjednici tražio smjenu predsjedatelja Predsjedništva BiH Šefika Džaferovića. “Imali smo sjednicu Predsjedništva s poznatim dnevnim redom, ali osnovna stvar o kojoj smo pokušali diskutirati ovdje i zbog čega sam ...\nPočela sjednica Predsjedništva BiH: Stigli Džaferović, Dodik i Komšić\nPočela je 26. redovna sjednica Predsjedništva BiH. Sjednci prisustvuju predsjedavajući Predsjedništva BiH Šefik Džaferović i članovi Predsjedništva BiH Željko Komšić i Milorad Dodik. U najavi sjednice nije precizirano o čemu će raspravljati te koje su tačke dnevnog ...\nNAPETO U PREDSEDNIŠTVU BiH Dodik traži ostavku Džaferovića\nDodik kaže da je Džaferović prekršio Ustav Milorad Dodik , srpski član Predsedništa BiH zatražio je danas da Šefik Džaferović, predsedavajući Predsedništva BiH, podnese ostavku. Dodik kaže da je Džaferović prekršio Ustav, da deluje mimo Poslovnika o radu Predsedništva BiH.\nMilorad Dodik, srpski član Predsedništa Bih zatražio je danas da Šefik Džaferović predsedavajući Predsedništva BiH podnese ostavku. Dodik kaže da je Džaferović prekršio Ustav, da deluje mimo Poslovnika o radu, prenosi Srpskainfo.\nInformer - 17.05.2022\nMilorad Dodik, srpski član Predsedništa BiH zatražio je danas da Šefik Džaferović, predsedavajući Predsedništva BiH, podnese ostavku Dodik kaže da je DŽaferović prekršio Ustav, da deluje mimo Poslovnika o radu Predsedništva BiH.


Kina odbija američke optužbe za hakerske napade – Personal magazin\nKineska vlada odbila je izveštaj američke kompanije za komjutersku bezbednost koja je optužila tajnu kinesku vojnu jedinicu da stoji iza serije hakerskih napada. Izveštaj Mandianta identifikovao je jedinicu Narodne Oslobodilačke…\nKineska vlada odbila je izveštaj američke kompanije za komjutersku bezbednost koja je optužila tajnu kinesku vojnu jedinicu da stoji iza serije hakerskih napada.\nIzveštaj Mandianta identifikovao je jedinicu Narodne Oslobodilačke Armije baziranu u Šangaju kao najverovatniju snagu koja stoji iza hakerskih napada.\nPortparol Ministarstva spoljnih poslova Hong Lei rekao je da se Kina oštro suprotstavlja hakerisanju i izrazio sumnju u činjenice koje se navode u izveštaju.\n„Kina je takodje žrtva hakerskih napada na Internetu. Prema navodima kineskog Nacionalnog tehničkog tima za hitno reagovanje na kompjuterskoj mreži i Centra za koordinaciju, u 2012. godini 14 stotina kompjutera u Kini bilo je kontrolisano inostranim IP adresama i pretvoreno u ono što se naziva zombi kompjuteri i 38 hiljada kineskih veb sajtova je daljinski kontrolisano poprečnim programima kroz 32 hiljade IP adresa. Medju ovim pomenutim slučajevima sajberskih napada, najveći deo potiče iz Sjedinjenih Država.”\nMandiant navodi da veruje da je jedinica ukrala podatke više od 140 organizacija preko različitih industrijskih setova počev od 2006.godine.\nVećina žrtava locirana je u SAD, sa malim brojem u Kanadi i Britaniji.\nIzveštaj Mandianta usledio je nedelju dana pošto je američki predsednik Barak Obama objavio dugo očekivanu izvršnu naredbu privatnim korisnicima i kritičnim infrastrukturama da podele podatke o napadima sa zvaničnicima i da počnu da prate najnovija uputstva o bezbednosti.\nAmerički mediji, uključujući Njujork Tajms, izdavače Vol Strit Žurnala i Vašington Posta nedavno su optužili Kinu da hakeriše njihove kompjutere.\nKina odbija američke optužbe za hakerske napade was last modified: February 20th, 2013 by Redakcija


sastanak Putina i Trampa - Sputnjik Srbija\n08:55 14 Jul 2020\nCilj novih optužbi SAD protiv 12 Rusa, koji su označeni kao saradnici Državne obaveštajne uprave Rusije, jeste da se pokvari atmosfera pred susret ruskog i američkog lidera, Vladimira Putina i Donalda Trampa, saopštilo je Ministarstvo inostranih poslova Rusije u petak.\nPredsednik Rusije Vladimir Putin sastaće se u nedelju, 15. jula, s predsednicima Francuske i Hrvatske, Emanuelom Makronom i Kolindom Grabar Kitarović, kao i s premijerom Mađarske Viktorom Orbanom i šefom Međunarodnog olimpijskog komiteta Tomasom Bahom, rekao je u petak novinarima pomoćnik ruskog predsednika Jurij Ušakov.\nDobar rezultat susreta lidera Rusije i SAD u Helsinkiju bio bi dogovor o redovnom održavanju takvih sastanaka, smatra šef Međunarodnog komiteta Saveta Federacije Konstantin Kosačov.\nPorošenko: Razgovarao sam s Trampom o njegovom susretu s Putinom\nPredsednik Ukrajine Petro Porošenko izjavio je u četvrtak da je tokom susreta s predsednikom SAD Donaldom Trampom u Briselu razgovarao o predstojećem sastanku lidera SAD i Rusije.\nDonalda Trampa u narednim danima očekuju dva važna susreta – samit NATO-a u Briselu i pregovori s ruskim predsednikom u Helsinkiju, piše u članku za „Njujork tajms“ bivša portparolka Stejt departmenta Viktorija Nuland.\nPredsednici Rusije i SAD, Vladimir Putin i Donald Tramp, razgovaraće na predstojećem sastanku o Siriji i Ukrajini, kao i o svim drugim pitanjima o kojima budu želeli da razgovaraju, rekao je u petak šef ruske diplomatije Sergej Lavrov.\nLavrov: Moskva nije razgovarala s Vašingtonom o predaji Snoudena\nRusija nikada nije s administracijom predsednika SAD Donalda Trampa razmatrala pitanje o isporučivanju bivšeg saradnika Agencije za nacionalnu bezbednost Edvarda Snoudena, on mora sam da donese odluku o svojoj daljoj sudbini, izjavio je u intervjuu britanskom televizijskom „Kanalu 4“ šef ruske diplomatije Sergej Lavrov.\nTramp o sastanku s Putinom: Biće izvanredno ako sredimo odnose\nPredsednik SAD Donald Tramp izjavio je da bi bilo izvanredno ukoliko bi uspeo da uspostavi plodotvoran dijalog s ruskim predsednikom Vladimirom Putinom tokom sastanka u Helsinkiju 16. jula.\nOrganizatori sastanka predsednika Rusije Vladimira Putina i američkog lidera Donalda Trampa su se prilikom izbora datuma susreta verovatno rukovodili datumom zatvaranja Svetskog prvenstva u fudbalu 2018, smatra ruski sportista i član Državne dume Rusije zadužen za sport i omladinu Valerij Gazajev.\nTramp saopštio kada će se sastati s Putinom\nPredsednik SAD Donald Tramp izjavio je da će se sastati s ruskim kolegom Vladimirom Putinom najverovantije tokom posete Evropi, saopštila je agencija Rojters.


Puši preko 200.000 građana :: Društvo\nOko 35,4 odsto stanovnika u Crnoj Gori su pušači, dok se broj mladih od 13 do 15 godina koji konzumiraju duvanske proizvode udvostručio, podaci su Instituta zajavno zdravlje.\nNacionalna koordinatorka za kontrolu duvana Agima Ljaljević je povodom obilježavanja 11. novembra, Nacionalnog dana kontrole duvana, kazala da je obilježavanje tog datuma prilika da se populaciji skrene pažnja na pogubne uticaje duvanskog dima.\nU KCCG je juče povodom Dana kontrole duvana organizovano mjerenje šećera u krvi, krvnog pritiska i kapaciteta pluća.\nDr Ljaljević je naglasila i da, prema podacima kojima raspolažu, u populacionoj grupi od 18 do 24 godine ima više žena pušača nego muškaraca, što jasno ukazuje da se nešto promijenilo u kulturi crnogorske žene kada je u pitanju konzumiranje duvanskih proizvoda.\n“Podaci pokazuju da je u starosnoj grupi od 13 do 15 godina više od deset odsto onih koji koriste duvanske proizvode, a među djecom uzrasta 16 godina čak 15 odsto onih koji su pušači. Broj pušača je, prema istraživanju rađenom za period od 2014. do 2018. godine gotovo dvostruko porastao u populaciji od 13 do 15 godina”, kazala je Ljaljevićeva.\nŠefica kancelarije Svjetske zdravstvene organizacije Mina Brajović upozorila je da su podaci kojima raspolažu na globalnom i evropskom nivou alarmantni.\n“Sva iskustva ukazuju na to da je ukoliko se sprovedu mjere za bolju kontrolu duvanskih proizvoda taj trend moguće preokrenuti. Praksa pokazuje da su pojedine zemlje koje su insistirale na osnovnim mjerama za kontrolu ponude i tražnje duvanskih proizvoda u periodu od sedam godina uspjele da smanje potrošnju za 14 odsto”, kazala je Brajovićeva.\nOna smatra da Crna Gora treba da se potrudi i multisektorskom intervencijom i tijesnom saradnjom insistira na uvođenju tog zakona.\n“Jedna od najboljih mjera kontrole upotrebe duvana i smanjenja duvanskih proizvoda jeste upotreba fiskalnih mjera”, rekla je Brajovićeva.


JAVNE NABAVKE: Više od 100.000 za odlikovanja Milorada Dodika\nMilorad Dodik odlikovao je Valentinu Matvijenko\nEntitetski predsjednik Milorad Dodik ruskom piscu Zaharu Prilepinu, kojem zbog zabrane Granična policija BiH jučer nije dozvolila ulazak u zemlju, dodijelio je orden, a prenijela novinska agencija SRNA.\nPrema javno dostupnim podacima, Ured predsjednika Republike Srpske u 2018. novcem građana platiće više od 100.000 maraka za odlikovanja koja dodjeljuje Milorad Dodik.\nPrilepinov razlog posjete Banja Luci, kako prenose mediji, bio je poziv da učestvuje na Kočićevom zboru, odnosno na književnoj večeri u Narodnoj biblioteci. Sputnik Srbija piše da nije poznato kada će orden biti uručen, a mediji navode da je Prilepinu ulazak zabranjen jer predstavlja prijetnju po sigurnost BiH.\nU folderu Javne nabavke 2018. godina na stranici Ureda predsjednika Republike Srpske smješten je dokument o kupovini odlikovanja Republike Srpske. U dostupnom izvještaju o provedenom postupku stoji da su odlikovanja, kovanice i medalje, plaćena 115.335 maraka, dok količina ordena nije navedena.\nU ovoj godini, predsjednik eniteta Republika Srpska je već odlikovao vojsku i policiju Srbije, a predsjednika Srbije Aleksandra Vučića ordenom Republike Srpske na ogrlici.\nTakođer ordenom Republike Srpske na ogrlici odlikovao je Valentinu Matvijenko, predsjednicu Savjeta Federacije Federalne skupštine Ruske Federacij, zbog, kako je objašnjeno, razvijanja i učvršćivanja saradnje i političkih odnosa Republike Srpske i Rusije.\nOdlikovao je i neke brigade Vojske Republike Srpske te druge ličnosti.


eu.me - Članstvo u STO-u važno za proces pristupanja EU\nČlanstvo u STO-u važno za proces pristupanja EU\npetak, 06 oktobar 2017 17:11\nDržavna sekretarka u Ministarstvu evropskih poslova Marina Vujačić i generalna direktorica za pristupanje EU Jelena Burzan, razgovarale su danas sa direktorkom za regrutovanje i izbor kadrova u Svjetskoj trgovinskoj organizaciji Hju Seung Li.\nDržavna sekretarka Vujačić je istakla da su pred Crnom Gorom zahtjevni zadaci koji prostiču iz članstva u STO, a koji se odnose na pripremu i realizaciju Prvog periodičnog pregleda trgovinskih politika Crne Gore od članstva u ovoj međunarodnoj organizaciji.\nOna je podsjetila da Crna Gora u pregovaračkom procesu zastupa interese svoje poslovne zajednice i trgovinskih politika Vlade usklađene sa pravilima i principima STO i u granicama mogućeg s pregovačkom pozicijom EU.\nGeneralna direktorica Burzan je istakla da članstvo u STO doprinosi i procesu pristupanja EU, između ostalog i kroz učešće na obukama i radionicama koje finansira Organizacija. U tom kontekstu je posebno ukazala na značaj edukacije u oblastima obuhvaćenim pregovaračkim poglavljima koja se odnose na carine, poljoprivredu i ruralni razvoj, ribarstvo, pravo intelektualne svojine itd.\nDirektorica Li je predstavila karakter i kulturu STO-a ukazujući na konkretne mogućnosti zapošljavanja i obezbjeđivanja prakse u Organizaciji, uključujući i mogućnosti i uslove napredovanja. Istakla je da STO regrutuje isključivo magistre i doktore nauka i da je posebno izražena potreba za stručnjacima iz oblasti ekonometrije i ekonomskih analiza kao i iz oblasti medijacije u trgovinskim sporovima. Ona je naglasila da je Crna Gora veoma aktivna u obukama STO i da je ovo jedan od razloga koji ih je naveo da animiraju viskoko kvalitetni ljudski kapital iz Crne Gore da aplicira za prakse i poslove u ovoj Organizaciji.\nVujačić i Burzan su izrazile spremnost Ministarstva da radi na kampanji i promociji programa regrutovanja STO. Sagovornici su se saglasili da Crna Gora ima snažan interes da nastavi dosadašnju uspješnu saradnju sa Institutom STO za obuku i tehničku kooperaciju kroz učešće kandidata na seminarima i radionicama koje finansira STO, organizacijom ekspertske i tehničke pomoći u zemlji u okviru nacionalnih i regionalnih radionica.


Regionalna i međunarodna saradnjaRegional and international cooperation - Narodna Banka Srbije - Sindikat\nNarodna Banka Srbije - Sindikat > Sossnbs > Regionalna i međunarodna saradnja\nLokalna i regionalna saradnja\nSindikalna organizacija samostalnog sindikata Narodne banke Srbije nije izolovana sindikalna organizacija okrenuta sama sebi. Naprotiv, ona predstavlja takav vid savremene sindikalne organizacije koja svoj rad i aktivnosti sprovodi kroz individualan rad i saradnju s drugim institucijama ili sindikalnim organizacijama, uz potpuno uvažavanje načela tripartizma u meri u kojoj je to kao sindikalnoj organizaciji moguće.\nTreba imati u vidu da je Sindikalna organizacija samostalnog sindikata Narodne banke Srbije prilično mlada sindikalna organizacija, koja je s radom otpočela pre samo nekoliko meseci. Naime, ta činjenica je od značaja prilikom sagledavanja njene lokalne ili regionalne saradnje. Na lokalnom nivou, osnovni vid saradnje mogao bi se sagledati kroz saradnju i koordinirane aktivnosti sa Samostalnim sindikatom zaposlenih u bankama, osiguravajućim društvima i drugim finansijskim organizacijama „BOFOS“, kao i kroz saradnju sa sindikalnim organizacijama u drugim bankama i finansijskim organizacijama.\nSaradnja sa sindikalnim organizacijama u drugim bankama i finansijskim organizacijama zasnovana je na razmeni informacija o načinu sindikalnog delovanja i iskustava u tim delovanjima. S druge strane, saradnja sa Samostalnim sindikatom zaposlenih u bankama, osiguravajućim društvima i drugim finansijskim organizacijama „BOFOS“ na zavidnom je nivou (pružanje logističke pomoći, razmena informacija, pojednostavljenje određenih postupaka pred organima uprave), a rezultirala je i izborom predsednice naše Sindikalne organizacije u predsedništvo Samostalnog sindikata. Istovremeno, saradnja je i omogućila da se predstavnici Sindikalne organizacije samostalnog sindikata Narodne banke Srbije, učestvovanjem na seminarima, uključe u rad i na regionalnom nivou.\nTako, na primer, upravo zahvaljujući saradnji sa Samostalnim sindikatom zaposlenih u bankama, osiguravajućim društvima i drugim finansijskim organizacijama „BOFOS“, našoj Sindikalnoj organizaciji pružena je prilika da učestvuje u radu na međunarodnom seminaru koji organizuje Evropski odbor svetske organizacije radnika (EO/WOW) i Evropski centar za radnička pitanja, uz podršku Evropske unije, koji će se ove godine održati u Beogradu na temu granskih kolektivnih ugovora i kolektivnih ugovora kod poslodavaca. O učešću na tom seminaru i sadržaju samog seminara, izlaganjima, stavovima i donetim zaključcima predstavnici naše Sindikalne organizacije podneće detaljan izveštaj, s kojim će ostali članovi moći da se upoznaju.


Rekonstrukcija pozorišta Dadov biće završena do oktobra\nTanjug 6. februara 2022. 12:14\nBEOGRAD – Predsednica Vlade Ana Brnabić danas je, sa zamenikom gradonačelnika Beograda Goranom Vesićem, obišla radove na rekonstrukciji Omladinskog pozorišta Dadov i najavila da bi radovi trebalo da budu okončani do oktobra.\n„Mislim da svi znaju koliko je važno ulaganje u kulturu i obrazovanje kao stubove uspešne i jake države u 21. veku. Zbog toga sam danas došla da obiđem radove na kompletnoj rekonstrukciji pozorišta Dadov, koje je inkubator za mlade talentovane ljude iz Beograda i čitave Srbije“, izjavila je premijerka.\nOna je zahvalila Gradskoj upravi Beograda što je izdvojila oko 170 miliona dinara za rekonsktrukciju Dadova, pozorišta koje, kako je podsetila, postoji od 1958. godine, a od 1969. se nalazi u zgradi na Vračaru koja od tada nije rekonstruisana.\n„Rađene su samo neke zakrpe i to je za sve koji su radili u Dadovu izgledalo dosta tužo i sramotno u smislu našeg odnosa prema mladim, kreativnim ljudima. Zbog toga je došlo vreme da uložimo dosta novca i u njih“, rekla je Brnabićeva.\nNavela je da će rekonstrukcija zgrade, koja je počela u decembru prošle godine, biti završena do oktobra ove godine.\nBrnabićeva je podsetila da je Vlada Srbije otvorila Narodni muzej nakon 15 godina rekonstrukcije, Muzej savremene umetnsti koji je završen posle 10 godina, te da je rekonstruisala Muzej istorije Jugoslavije uz dogradnju prodavnice suvenira u njemu.\n„Planirano je da počnemo već ove ili 2023. radove na koncertnoj dvorani i domu Beogradske filharnmonije, Muzeju Nikole Tesle u staroj elektrani ‘Snaga i svetlost’, staroj ložionici koja će biti kreativni centar Beograda i ono što će početi da se gradi u septembru ove godine je Muzej istorije Srbije“, navela je Brnabićeva.\nNaglasila je da je ponosna što je vlada u prethodnom mandatu, koju je vodila, prva i jedina koja je uzela kredit za ulaganje u infrastrukturu u kulturi.\nZamenik gradonačelnika Beograda Goran Vesić ocenio je da je rekonstrukcija Dadova veoma važna za kulturu u Beogradu, jer, kako je istakao, gotovo da nema glumca koji tu nije počeo karijeru.\n„Dadov je institucija koja je jedna vrsta inkubatora za beogradsku kulturu i pozorišta, koji treba da nam stvori nove velike pozirišne zvezde. Konačno su dočekali da dobiju rekonstruisanu, gotovo novu zgradu“, rekao je Vesić.\nOn je istakao da Grad izdvaja pet procenata ukupnog budžeta za kulturu, u šta se ne računaju investicije poput ove, ili projekata koji se rade uz pomoć Vlade Srbije, kao što su scena „Bojan Stupica“, Gradske galerije i Muzeja Nikole Tesle.\n„Očekujemo da ovih dana bude raspisan novi tender za Muzej grada Beograda u vrednosti od oko 25 miliona evra. To sve samo govori o tome da nikada u beogradsku kulturu nije ulagano na ovaj način. Da ne pričam o tome da smo preuzeli KPGT, da ćemo na sledećoj Skupštini Grada preuztei KUD ‘Lola’ i na taj način dobiti svoje kulturnoumetničko društvo, jer se veliki broj ljudi bavi folklorom“, izjavio je Vesić.


Kako da kontrolišete težinu uz fizičku aktivnost? - Super Teen\nKako da kontrolišete težinu uz fizičku aktivnost?\nHome/Saveti/Kako da kontrolišete težinu uz fizičku aktivnost?\nPostoje razni načini kako da kontrolišete težinu, ali je važno da to radite uz fizičku aktivnost. Fizička aktivnost troši višak kalorija koje bi se inače zadržale kao salo. Većina namirnica sadrži kalorije, a uz fizičku aktivnost ih, naravno, trošite i tako kontrolišete težinu. Zdravu težinu možete održati uz balansiranje unosa kalorija i fizičke aktivnosti.\nKalorije u hrani > potrošene kalorije = gojenje\nKalorije u hrani < potrošene kalorije = mršavljenje\nKalorije u hrani = potrošene kalorije = kontrola težine\nKako uz fizičku aktivnost da kontrolišete težinu\nStručnjaci preporučuju da kontrolišete težinu uz najmanje 30 minuta umerene fizičke aktivnosti skoro svakog ili svakog dana u nedelji. Da biste dostigli, ali i održali zdravu, željenu težinu, naročito ako ste izgubili veliki broj kilograma, verovatno će vam biti potrebno 60 ili više minuta fizičke aktivnosti, kako biste kontrolisali težinu.\nFizička aktivnost može da podrazumeva strukturisane aktivnosti, poput trčanja ili sporta, a može obuhvatati i dnevne aktivnosti – obavljanje kućnih poslova, radova u dvorištu ili šetanje psa. Kontrolišite težinu uz fizičku aktivnost koja će biti kombinacija ovih aktivnosti.\nUkoliko neko vreme niste imali fizičku aktivnost, kontrolišite težinu uz lagane vežbe od 30 minuta dnevno u ritmu koji vama odgovara. Možete i da podelite fizičku aktivnost na delove od 10 do 15 minuta u toku dana kako biste pravilno mogli da kontrolišete težinu.\nAko ste neko vreme bili neaktivni, počnite polako i vežbajte do 30 minuta dnevno u ritmu koji vam pogoduje. Ako niste u mogućnosti da budete aktivni 30 minuta odjednom, podelite aktivnosti tokom dana na delove u trajanju od 10 do 15 minuta.\nPrednosti fizičke aktivnosti po zdravlje\nUz fizičku aktivnost, ne samo da možete da kontrolišete težinu, već vam može pomoći i kod smanjenja rizika ili kontrole hroničnih bolesti kao što su dijabetes tipa 2, visok krvni pritisak i holesterol, srčane bolesti, osteoporoza, artritis i neke vrste kancera. Takođe, fizička aktivnost razvija jake mišiće, kosti i zglobove, poboljšava fleksibilnost i ravnotežu, pa čak i sprečava depresiju i popravlja raspoloženje.\nPočnite sa fizičkom aktivnošću!\nDa biste u svakodnevni život uneli više fizičke aktivnosti i kontrolisali težinu, probajte sledeće:\nšetnju brzim tempom po kraju sa porodicom, prijateljima ili kolegama, grabuljanje lišća, penjanje stepenicama umesto liftom kada je to bezbedno, košenje, pravljanje pauze za aktivnost na poslu ili kod kuće, vežbe istezanja ili šetnja, parkiranje kola dalje od ulaza u prodavnicu, bioskop ili kuću i prelaz te razdaljine pešaka kada je to bezbedno.\nIzvor: Mental Help\n2020-02-25T19:44:27+01:0025 februara, 2020|Saveti|0 Comments\nKako da provališ da je neko lažov?\nPanda Security pruža besplatnu zaštitu za kućne računare\nUnapredi svoje znanje iz hemije uz nemački BASF


Evergrande prodaje još jednu jedinicu, kotiranje stopirano\nTanjug 4. oktobra 2021. 08:59\nHONG KONG – Posrnuli kineski građevinar Evergrande prodaće polovinu udela u svojoj jedinici za upravljanje imovinom kompaniji Hopson divelopment za više od 5,0 milijardi dolara, objavili su danas kineski mediji, nakon što su i Evergrande i Hopson zatražili prekid trgovanja njihovim alkcijama uoči te velike transakcije.\nKompanija je saopštila da je zatražila obustavu trgovanja na berzi povodom predtojeće ogromne transakcije, a iz njenog preduzeća za upravljanje imovinom su najavili i „moguću prodaju svih akcije kompanije“, izveštava Rojters.\nKineski državni dnevnik Global Tajms ovjavio je da je Hopson kupac 51 posto udela u imovinskoj jedinici za više od 40 milijardi hongkoških dolara (5,1 milijardu američkih dolara), pozivajući se na izveštaje neimenovanih drugih medija. Iz Hopsona su saopštili da su obustavili trgovanje njihovim deonicama, u iščekivanju objave vezane za veliku akviziciju kineske firme koja kotira na berzi u Hong Kongu.\nPeking podstiče državne firme da kupuju imovinu Evergrandea, rekli su Rojtersu prošle nedelje dobro informisani izvori.\nKompanija Hopson stoji dobro u poređenju sa drugim građevinskim firmama, jer raspolaže većom aktivom od obaveza, poboljšala je profit u prvoj polovini godine i isplaćuje dividende.\nAkcije Hopsona, čija je tržišna vrednost 7,8 milijardi američkih dolara, porasle su od početka godine 40 odsto, a agencija Fič joj je je u junu ocenila kreditni rejting na nivou B+.\nEvergrandeova jedinica za upravljanje imovinom takođe je bila profitabilna u prvoj polovini 2021. godine, uz rast prihoda u odnosu na godinu dana ranije.\nDanašnja obustava trgovanja akcijama izazvala je pad juana u priobalnom pojasu zemlje za oko 0,3 procenta prema dolaru i pogodila referentni indeks hongkoške berze Hang Seng, posebno akcije finansijskih i drugih građevinskih firmi.\nAkcije Evergrandea su u dosadašnjem delu godine pale za 80 posto, a potkopana je i vrednost njegovim obveznica. Akcije u njegovoj jedinici za usluge upravljanja imovinom su potonule za 43 odsto, zbog problema grupe da plati dugove svojim brojnim zajmodavcima i dobavljačima.\nKoloni poverilaca kojima Evergra dugije 20 milijardi dolara svakim danom se pridružuje još poneko, a držaoci obveznica kažu da im poslednjih nedelja nisu plaćene kamate. Evergrandeu dospeva plaćanje kupona na dolarske obveznice u ukupnom iznosu od 162,38 miliona dolara u narednih mesec dana.


VLADA NA UDARU ULICE: Demonstracijama u Sofiji, nezadovoljni građani širom zemlje | Novosti.RS\nutorak, 14. 07. 2020. u 23:15\nNa demonstracijama u prestonici Sofiji i drugim velikim bugarskim gradovima od petka uveče nezadovolji građani traže odlazak konzervativne vlade. U neredima u glavnom gradu, povređena su dva demonstranta i četiri policajca, uhapšeno je 18 građana.\nZa sutra su organizatori najavili još masovnije demonstracije širom zemlje. Nezadovoljni rastućom korupcijom, procvatom oligarhije i radom vlade, Bugari su pokazali da je njihovo strpljenje na izmaku.\nNeuobičajeno, poziv na demonstracije formalno je stigao sa "Fejsbuka". Posredstvom ove društvene mreže uputio ga je bivši bugarski vicepremijer i ministar pravde Hristo Ivanov spektakularnom akcijom iskrcavanja na obalu Crnog mora. Sa još dvojicom svojih političkih saboraca, doplovio je motornim čamcem do luksuzne rezidencije jednog od najuticajnijih ljudi u zemlji.\nSada opozicionar, Ivanov je hteo da skrene pažnju najšire javnosti na činjenicu da se u toj rezidenciji, uz pomoć telohranitelja finansiranih iz državne kase, godinama skriva Ahmed Dogan, čovek iz senke koji vuče ključne poteze na bugarskoj političkoj sceni. Dogan je i politički mentor poslanika i krupnog oligarha Deljana Pevskog.\nPREDSEDNIK Bugarske Rumen Radev apelovao je na EU da se uključi u odbranu demokratije u Bugarskoj, koja, kako je istakao, jeste članica evropske porodice i ima prava na obračun sa korupcijom, u čemu je Brisel obavezan da pomogne.\nMasovno Bugari na ulicama protiv vlade Foto AP\nPevski kontroliše čitavu imperiju izdanja bulevarskih i tabloidnih medija, koje Reporteri bez granica i organizacije za ljudska prava godinama oštro kritikuju. U poslednje vreme Pevski podržava Borisova. Nemački Dojče vele ističe da je kap koja je građanima prelila čašu bila racija u službenim prostorijama predsednika Rumena Radeva. Tom prilikom uhapšena su i na informativni razgovor privedena dva državna službenika.\nBugarski predsednik Radev uporni je kritičar Borisova i njegove vlade. U subotu je Radev na jednom TV nastupu ponovo oštro kritikovao vladu i "njeno mafijaško uporište".\nprotesti Bugari Bojko Borisov premijer


Plata na ruke, država na gubitku - Naslovi.net vesti\nPlata na ruke, država na gubitku\nBeograd -- Hiljade zaposlenih u Srbiji pola plate prima na ruke, a pola preko računa. Država zbog sive ekonomije gubi oko 3 milijardi evra godišnje.Manjak u državnoj kasi, kako ga je predvideo Zakon o budžetu, ove godine bi trebalo da bude manji od polovine ovog iznosa - 140 milijardi dinara. Procene broja radnika na „crno“ kreću se od 400.000 do čitav milion. Ako i oni... »\nSrbija: Ekonomija siva, a plata crna\nVesti online nedelja, 13. maj 2012.\nPola na ruke, a pola preko računa. Hiljade zaposlenih u Srbiji ovako prima platu. Broj onih čiji ni dinar zarade ne prođe kroz legalne tokove meri se stotinama hiljada. Država nema ama baš nikakve vajde ni od robe koju oni proizvode ni od usluga koje pružaju. Grube procene ukazuju na to da zbog “crnog“ ili “sivog“ tržišta budžet Srbije gubi blizu tri milijarde evra godišnje. Manjak u državnoj kasi, kako ga je predvideo Zakon o budžetu, ove godine bi trebalo da bude manji od polovine ovog iznosa...Procene broja radnika na “crno“ kreću se od 400.000 do čitav milion. Ako i oni primaju zvaničnu prosečnu platu, a ona iznosi oko 40.000 dinara, državi promiče da naplati najmanje 122,8 milijardi dinara, odnosno oko milijardu evra... »\nRad na crno - šteta za državu i radnike\nNovi magazin nedelja, 13. maj 2012.\nZbog rad na crno država gubi najmanje milijardu evra godišnje, a radnici gube zdravstveno osiguranje i doprinos za penziju.Pored toga ogroman je broj onih koji rade "na sivo" - pola plate na ruke, a pola preko računa. Država nema nikakve vajde ni od robe koju proizvode ni od usluga koje pružaju oni koji rade na crno. Procene broja radnika na „crno“... »\nProcenjuje se da budžet Srbije godišnje izgubi gotovo tri milijarde evra zbog nelegalnog poslovanja. Možda i milion radnika bez poreza i doprinosaPOLA na ruke, a pola preko računa. Hiljade zaposlenih u Srbiji ovako prima platu. Broj onih čiji ni dinar zarade ne prođe kroz legalne tokove meri se stotinama hiljada. Država nema ama baš nikakve vajde ni od robe koju oni... »


UN: Alep bi mogao biti uništen do Božića, ne dozvolite novu Srebrenicu – Ljepota Islama\nCijeli istočni dio sirijskog grada Alepa mogao bi biti uništen do Božića ukoliko se nastavi žestoko bombardovanje koje podržava Ruska Federacija, rekao je izaslanik UN-a za Siriju Staffan de Mistura.\nStaffan de Mistura (Foto: EPA)\nU govoru održanom u Ženevi, De Mistura je kazao da su razmjere ljudskog stradanja u gradu nemjerljive te da svijet mora izbjeći novu Srebrenicu ili Ruandu.\nOn je dodao da želi lično otići u istočni Alep i preostale islamističke borce ispratiti iz grada ukoliko bi to značilo prestanak bombardovanja koje izvode snage Bašara al Asada.\n“Historija će žustro suditi sirijskoj vlasti i Rusiji ukoliko iskoriste prisustvo 900 bivših boraca Al-Nusra Fronta kao izgovor za uništavanje grada i ubistvo 275.000 građana, od čega 100.000 čine žene i djeca”, rekao je de Mistura.\nOn je rekao da će za dva do dva i po mjeseca, ukoliko se razaranje nastavi, istočni dio grada biti uništen, a hiljade civila, ne terorista, će biti ubijeno, dok će hiljade ljudi ostati bez domova.\nIstočni Alep nalazi se pod kontrolom pobunjeničkih snaga, uključujući i terorističke organizacije. ostatak grada i okoline kontrolišu sirijske snage, što od istočnog Alepa kreira enklavu. U enklavi se prema procjenama UN-a nalazi nekoliko stotina hiljada civila koji trpe svakodnevno bombardovanje.\nPrevious postBošnjaci ne smiju razmišljati o napuštanju Srebrenice, jer bi tako pomogli planu Banje Luke\nNext postMLADIĆ KOJI JE PRIJE SMRTI VIDIO PRIZOR DŽENNETA


Umesto informisanja, građani Srbije dobijaju propagandu\nĐorđe Vlajić i Zoran Gavrilović na predstavljanju publikacije BIRODI-a "Integritet u medijima - između teorije i prakse", u Medijacentru u Beogradu, 24. decembra 2018. (Foto: Medijacentar Beograd)\nMediji bi trebao da sami usvoje interne dokumente kojima bi uredili planove o integritetu, a nedostatak takvog oblika samoregulacije dovodi do uskraćivanja informacija građanima, opadanja poverenja građana u medije i uništavanja profesionalizma u medijima, rečeno je u ponedeljak na predstavljanju publikacije "Integritet u medijima - između teorije i prakse".\nPrema rečima Zorana Gavrilovića iz Biroa za društvena istraživanja (BIRODI), monitoring medija koje je sprovela ta organizacija pokazao je da mediji koji najviše troše novac dobijen iz javnih izvora, odnosno novac svih građana Srbije, jesu oni koji se bave širenjem propagande.\n"Mi kao građani sve to plaćamo kroz sufinansiranje javnog interesa, a dobijamo propagandu", istakao je Gavrilović i naglasio da je istraživanje BIRODI-a iz 2017. pokazalo da većina građana uopšte ne zna da se na lokalnom nivou mediji sufinansiraju iz javnih prihoda.\nOn je ocenio da bi takvi mediji morali da imaju plan integriteta, da bi to trebalo da bude uslov za dobijanje javnog novca i da bi plan integriteta predstavljao svojevrsni element u borbi protiv korupcije.\nPrema njegovim rečima, dva javna servisa - Radio-televizija Srbije i Radio-televizija Vojvodine - imala su obavezu da naprave planove integriteta i to su učinila 2012. godine, ali ne i naknadno u novom ciklusu.\nI novinar Đorđe Vlajić, koji je sarađivao u izradi publikacije, naglasio je da javne servise treba povezati i sa profesionalnom etikom, i sa gledaocima, a da ono što oni rade treba da bude vrednovano iz ugla javnog interesa. To, međutim, ne znači da privatni mediji smeju da rade protiv javnog intreresa, naglasio je on.\nNastavio je da se stvara lažna atmosfera da javni servisi rade protiv vlasti, te da se u njima ništa bitno ne menja već decenijama.\n"Ono što je postojalo 70-ih i 80-ih, postoji i danas, ali tamo niko ne postavlja pitanje osnovnih etičkih normi", rekao je Vlajić i kao kontraprimer naveo funkcionisanje javnog servisa u Velikoj Britaniji.\nOn je ocenio da postoji paradoks koji se ogleda u tome što sistem u Srbiji nije loš, ali da pojedini elementi tog sistema ne funkcionišu, odnosno da oni nisu u javnom interesu.\nKlijentelizam je u sukobu sa javnim interesom i kao takav predstavlja "novu boljku" koja je mnogo opasnija od cenzure koja je građanima, pak, vidljivija i na koju češće reaguju, rekao je Vlajić.


Održana XVII redovna sednica Skupštine opštine Bela Crkva (VIDEO) - Radio Bela Crkva\nPočetna > Vesti > Politika > Održana XVII redovna sednica Skupštine opštine Bela Crkva (VIDEO)\nPredsednik SO Bela Crkva Marjan Aleksić istakao je da u odnosu na budžet 2018. godine, rebalans je veći i zbog pristiglih sredstava od viših nivoa vlasti. Rebalans je veći i za pristigla sredstva pomoći budžetu od 21 milion dinara kao i za planirana sredstva od kredita za 30 miliona dinara, tako da je projektovan rebalans budžeta za 2018. godinu na iznos od 550 miliona dinara.\nU okviru 3. tačke dnevnog reda razmatrani su izveštaji o radu javnih preduzeća i ustanova čiji je osnivač opštine Bela Crkva za 2017. godinu.\nDirektori i predstvanici javnih preduzeća i ustanova prezentovali su odbornicima izveštaje o radu za proteklu godinu, pa su većinom glasova i usvojeni izveštaji o radu svih javnih preduzeća i ustanova čiji je osnivač opština Bela Crkva.\nNa XVII sednici SO Bela Crkva bilo je reči i o velikoj količini padavina koje su zadesile opštinu Bela Crkva 13. juna pa smo o ovoj aktelenoj temi razgovarali sa predsednikom opštine Darkom Bogosavljevićem.\n„Dve porodice iz Jasenova imale su štete u domaćinstvima, evakuisane su i smeštene su u Domu za decu i omladinu „Vera Radivojević“ u kom su zbrinute. Imali smo velike štete na putu Grebenac – Šušara koji mora da se sanira u najkraćem roku zbog žetve. Na sednici štaba za vanredne situacije donete su odluke o upotrebi sredstava iz budžetske rezerve za sanaciju kuća, puta, i pomoć Domu „Vera Radivojević“ u zbrinjavanju stanovnika iz Jasenova dok se ne štete na kućama ne otklone. U Beloj Crkvi je takođe bilo problema u pojedinim ulicama. U toku su radovi u krugu kasarne na upajanju obodnog kanala u HMO kanal koji vodi ka reci Neri. Pratimo vremensku prognozu, verujem da ćemo u narednih nekoliko dana uspeti da sve saniramo.“ – rekao je predsednik opštine Bela Crkva i komandant Štaba za vanredne situacije Darko Bogosavljević.


Prekinuta javna rasprava o fabrici guma u Zrenjaninu - NOVA portal\nDruštvo Autor:Ana Lalić04. Sep. 202013:23 > 13:261 Komentar\nJavna rasprava o studiji uticaja kineske fabrike guma Linglong u Zrenjaninu prekinuta je bez ikakvog zaključka. Na javnoj raspravi građanima i aktivistima, navodno zbog poštovanja epidemioloških mera, nije dozvoljeno da prisustvuju, s obzirom da je rasprava ciljano organizovana u sali koja ne može da primi više od dvadesetoro ljudi.\nAktivistima je bilo ponuđeno da prisustvuju u grupama po šestoro, što je odbijeno, tako da su se u sali nalazili samo predstavnici Linglonga, Grada, članovi komisije i svega par građana.\nPrema saznanjima Nova.rs, nakon što je tim koji je izrađivao studiju završio prezentaciju, prisutnima u sali je rečeno da je građanima, koji su čekali dole u holu, onemogućeno da prisustvuju i da je cela rasprava namerno opstruisana, kao i da odluke koje budu donate neće biti zakonske.\nJedan od učesnika koji je bio u sali pozvao je ostale da se solidarišu sa okupljenim građanima i da svi napuste salu, što je na kraju i urađeno.\nRasprava je za sada prekinuta, očekuje se da se proglasi nevažećom i da se ponovi i održi u skladu sa zakonom.\nInače, reč je o fabrici koju Linglong planira da izgradi na poljoprivrednom zemljištu, blizu specijalnog rezervata prirode “Carska bara” i neposredno pored Zrenjanina i u kojoj planira da proizvodi oko 14 miliona pneumatika godišnje.\nGrađanski preokret iz Zrenjanin upozorio je ranije da gigantsku fabriku guma koju planira da izgradi u Srbiji ni jedna evropska država nije želela na svom tlu.\nfabrika gumajavna raspravaLinglongZrenjanin


Predstavljen novi servis „POTVRDI-OTKAŽI specijalistički pregled“\nDatum objave: 15.06.2018 13:02 | Autor: Ministarstvo zdravlja\nCall centar za potvrdu/otkazivanje specijalističkih pregleda u Kliničkom centru Crne Gore , kojim će se baza automatski ažurirati a oslobođeni termini biti dostupni izabranim ljekarima i pacijentima, predstavljen je danas u Ministarstvu zdravlja.\n'Pacijent će novim servisom šestog, petog i četvrtog dana pred zakazani pregled dva puta dnevno dobijati poziv koji će glasiti da određenog dana i u određenoj ambulanti ima zakazan pregled u KCCG“, kazala je generalna direktorica Direktorata za kontrolu i unaprjeđenje kvaliteta u ministarstvu zdravlja prof.dr Vesna Miranović na konferenciji za novinare .\n„Pritiskom na nulu pacijent potvrđuje dolazak na pregled, a na jedan otkazuje.\nUkoliko se pacijent prvog dana odazove, više neće dobijati pozive, a ako se poslije tri dana i šest poslatih poruka na odazove, sistem će ga automatski eliminisati sa liste zakazanih pregleda i osloboditi termin drugom pacijentu“, objasnila je Miranović.\nMiranović je kazala da pacijenti moraju shvatiti da je odnos između zdravstvenog sistema i njih dvosmjeran.


Kurti: Tražimo komunikaciju vlada sa vladom - Medija centar\nKurti: Tražimo komunikaciju vlada sa vladom\nPremijer u Prištini Aljbin Kurti izjavio je da je predlog zemalja Kvinte bio da Beograd zatraži organizovanje izbora 3. aprila preko svoje prištinske kancelarije za vezu, a ne direktnim kontaktom „vlade sa vladom“.\n„Veoma sam jasno objasnio i državama članicama Kvinte i ambasadoru EU da Srbija pokazuje destruktivnost u mnogim dimenzijama jer želi da sprovede ovo pitanje razmenom pisama između zvaničnika za vezu, što manje-više seže do juna 2020. godine“, naveo je Kurti na RTK.\nPreneo je stav da bi kancelarije za vezu u Prištini i Beogradu mogle da se koriste kao logistički kanali komunikacije.\n„Ali normalna komunikacija treba da bude vlada sa vladom. Umesto da idu od vlade do vlade, oni su imali za cilj da bude oficir za vezu sa oficirom za vezu“, rekao je Kurti.


Codemasters najavio DiRT Rally 2.0 | recenzije.com\nby recenzije.com on September 27, 2018\nCodemasters je najavio da je igra DiRT Rally 2.0 u razvoju, te da će se u punom obliku pojaviti tokom februara sljedeće godine. Najavni trailer prikazuje veliki broj automobila u različitim okruženjima i trkačkim stazama. Kompanija nije objavila puno detalja o samoj igri, ali je istaknuto da će DiRT Rally 2.0 imati šest reli lokacija širom svijeta, gdje će igrači moći da se voze trke kako u velikom broju modernih, tako i u velikom broju starih reli automobila. Nije objavljeno koje će specifične lokacije biti dostupne, ali je nekoliko fotografija iz igre označeno kao “Argentina”, što sugeriše da će ova zemlja biti implementirana na neki način. DiRT Rally 2.0 je također i zvanična igra za FIA World RallyCross Championship, tako da se u njoj očekuje autentičan RallyX. DiRT Rally 2.0 će zvanično biti objavljen 26. februara 2019. godine.


Višegradska grupa nudi Belorusiji ekomomski paket i ukidanje viza - Izazov\nNovi magazin 11. septembra 2020. 18:14\nPoljski premijer Mateuš Moravjecki izjavio je danas da će Višegradska grupa na Evropskom savetu krajem septembra predstaviti ekonomski paket saradnje i zajedničkih projekata, kao i režim bez viza za Belorusiju kao alternativu saradnji sa Rusijom.\nMoravjecki i ostala trojica premijera Višegradske grupe posle samita u Lublinu zatražili su od vlasti u Belorusiji da organizuje slobodne izbore i oslobodi političke zatvorenike.\n„Svi se slažemo da u Belorusiji moraju da se održe slobodni izbori, tako da beloruski narod sam suvereno odluči o svojoj sudbini i budućnosti. U punoj meri osuđujemo represiju, torturu, brutalno postupanje prema demonstrantima. Posebno apelujemo da odmah budu oslobođeni svi politički zatvorenici“, kazao je poljski premijer.\nMoravjecki je na konferenciji za novinare sa premijerima Češke, Slovačke i Mađarske, dodao da će Višegradska grupa na predstojećem Evropskom savetu 24. i 25. decembra predstaviti i paket ekonomske pomoći i saradnje beloruskim građanima.\n„Želimo da predložimo režim bez viza za beloruske građane i ekonomski paket za budućnost Belorusije. Za Belorusiju koja mora sama da izabere na slobodnim izborima koje prioritete želi da realizuje“, rekao je Moravjecki.\n„Temelj su slobodni izbori. Ne možemo da namećemo Belorusima koga treba da biraju. Ništa ne možemo da im namećemo. Moramo da se čuvamo ukrajinskog scenarija. Belorusi moraju da izaberu sami“, rekao je češki premijer Andrej Babiš.\nPrema rečima Moravjeckog za rusko-nemački projekat dogradnje gasovoda Severni tok 2 na dnu Baltika, koji omogućava Rusiji da u isporukama gasa na Zapad zaobiđe Ukrajinu, Belorusiju i Poljsku zaključili su da smanjuje bezbednost tog dela Evrope i da zato mora da se zaustavi.\n„To treba poboljšati i zato je vrlo dobra ideja da se stvori takva komisija na nivou V4. Uzajamno smo najveći trgovinski partneri. Ne bi bilo dobro da ograničavamo jedni druge jer bi to imalo ekonomske posledice“, rekao je češki premijer.\n„Kada je došao prvi talas jedini cilj je bio da se zaustavi virus. Sada je važno i to da se nađe nova strategija. Ne možemo samo da se čuvamo od novih slučajeva već moramo da štitimo i našu privredu. Zemlje V4 cé imati zajednički ekspertski tim“, kazao je mađarski premijer Viktor Orban.